open-index/open-wikipedia-markdown huggingface dataset:
ଗ୍ଲିପିଜାଇଡ

**ଗ୍ଲିପିଜାଇଡ** (ଇଂରାଜୀ ଭାଷାରେ **Glipizide**, ଏକ ବ୍ୟବସାୟୀକ ନାମ **ଗ୍ଲୁକୋଟ୍ରଲ**/ **Glucotrol**) ଏକ ସଲଫୋନିଲୟୁରିଆ (sulfonylurea) ଶ୍ରେଣୀର ମଧୁମେହରୋଧୀ ଔଷଧ (anti-diabetic medication) ଯାହା ମଧୁମେହ ଟାଇପ ୨ ରୋଗର ଚିକିତ୍ସାରେ ଦିଆଯାଏ । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ଡୋଜର ହୋଲସେଲ ମୂଲ୍ୟ ସନ ୨୦୧୮ରେ ୦.୦୫ ଡଲାରରୁ କମ୍ ଥିଲା । ସଂଯୁକ୍ତ ରାଷ୍ଟ୍ରରେ ସନ ୨୦୧୮ରେ ଏହା ନିମନ୍ତେ ଏନଏଚଏସକୁ (NHS) ଏକ ଡୋଜ ପିଛା ୦.୦୫ ପାଉଣ୍ଡରୁ କମ୍ ଖର୍ଚ୍ଚ କରିବାକୁ ପଡ଼ୁଥିଲା ।  ସନ ୨୦୧୬ରେ ଯୁକ୍ତରାଷ୍ଟ୍ର ଆମେରିକାରେ ଏହାର ୧୭ ନିୟୁତ ପ୍ରେସକ୍ରିପସନ ହୋଇ ସର୍ବାଧିକ ପ୍ରେସକ୍ରିପସନ ତାଲିକାରେ ୪୪ତମ ସ୍ଥାନ ଅଧିକାର କରିଥିଲା ।
 
## ଏହାକୁ ମଧ୍ୟ ଦେଖନ୍ତୁ
*Glyburide
*Tolbutamide

## ଆଧାର
ଶ୍ରେଣୀ:ଔଷଧ
ଶ୍ରେଣୀ:ଚିକିତ୍ସା ବିଜ୍ଞାନ
ସ୍ନେହାଙ୍ଗିନୀ ଛୁରିଆ

**ସ୍ନେହାଙ୍ଗିନୀ ଛୁରିଆ** (ଜନ୍ମ: ୯ ଡିସେମ୍ବର ୧୯୬୮) ଜଣେ ଓଡ଼ିଆ ରାଜନୀତିଜ୍ଞ । ସେ ୨୦୧୪ ଓଡ଼ିଶା ସାଧାରଣ ନିର୍ବାଚନରେ ବିଜୁ ଜନତା ଦଳର ପ୍ରତିନିଧି ଭାବରେ ଅତାବିରା ବିଧାନ ସଭା ନିର୍ବାଚନ ମଣ୍ଡଳୀରୁ ଓଡ଼ିଶା ବିଧାନ ସଭାର ୧୫ଶ ସଭାକୁ ନିର୍ବାଚିତ ହୋଇଥିଲେ । ସ୍ନେହାଙ୍ଗିନୀ ଓଡ଼ିଶା ବିଧାନ ସଭାର ନବୀନ ପଟ୍ଟନାୟକଙ୍କର ମନ୍ତ୍ରୀମଣ୍ଡଳରେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରୁଛନ୍ତି । ୨୦୧୪ରୁ ୨୦୧୭ ଯାଏଁ ସେ ରାଜ୍ୟ ଆଦିବାସୀ କଲ୍ୟାଣ ବିଭାଗର ମନ୍ତ୍ରୀ ଥିଲେ ଏବଂ ରାଜ୍ୟ ହସ୍ତତନ୍ତ, ବୟନ ଓ ହସ୍ତଶିଳ୍ପ ମନ୍ତ୍ରୀ ଭାବରେ ସେ ୨୦୧୪ରୁ ଏବେଯାଏଁ କାର୍ଯ୍ୟ କରି ଆସୁଛନ୍ତି ।

## ଜନ୍ମ, ପରିବାର ଓ ଶିକ୍ଷା 
ସ୍ନେହାଙ୍ଗିନୀ ଛୁରିଆ ୧୯୬୮ ମସିହା ଡିସେମ୍ବର ମାସ ୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଥିଲେ ମଙ୍ଗଳ ପ୍ରସାଦ ମହାପାତ୍ର । ସେ କଳାରେ ସ୍ନାକତୋତ୍ତର କରିବା ପରେ ଓକିଲାତି ପଢ଼ିଥିଲେ ଏବଂ ପରବର୍ତ୍ତୀ ସମୟରେ ଜଣେ ସମାଜସେବୀ ଭାବରେ କାର୍ଯ୍ୟ କରୁଥିଲେ ।

ପରବର୍ତ୍ତୀ ସମୟରେ ୨୦୧୪ ଓଡ଼ିଶା ସାଧାରଣ ନିର୍ବାଚନରେ ସ୍ନେହାଙ୍ଗିନୀ ପୁଣିଥରେ ବିଜୁ ଜନତା ଦଳର ପ୍ରତିନିଧି ଭାବରେ ଅତାବିରା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ ଏବଂ ଏହି ନିର୍ବାଚନରେ ସେ ବିଜୟୀ ହୋଇ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ନିର୍ବାଚନରେ ସ୍ନେହାଙ୍ଗିନୀ ସମୁଦାୟ ୬୯,୬୦୨ ଖଣ୍ଡ ଭୋଟ ପାଇ ପ୍ରଥମ ସ୍ଥାନରେ ଥିବାବେଳେ ଭାରତୀୟ ଜାତୀୟ କଂଗ୍ରେସର ପାର୍ଥୀ ନିହାର ରଞ୍ଜନ ମହାନନ୍ଦ ୪୪,୧୨୮ ଭୋଟ ପାଇ ୨ୟ ସ୍ଥାନରେ ରହିଥିଲେ ।

ସ୍ନେହାଙ୍ଗିନୀ ଛୁରିଆ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହେବାପରେ ନବୀନ ପଟ୍ଟନାୟକଙ୍କ ଏହି ୪ର୍ଥ ପର୍ଯ୍ୟାୟ ମନ୍ତ୍ରୀମଣ୍ଡଳରେ ସେ ସ୍ଥାନ ପାଇଥିଲେ । ୨୧ ମଇ ୨୦୧୪ରେ ସେ ଏକାସାଙ୍ଗରେ ଦୁଇଟି ବିଭାଗର ମନ୍ତ୍ରୀ ଭାବରେ ଶପଥ ନେଇଥିଲେ । ସେ ରାଜ୍ୟ ଆଦିବାସୀ କଲ୍ୟାଣ ମନ୍ତ୍ରୀ ଭାବରେ ୨୧ ମଇ ୨୦୧୪ରୁ ୬ ମଇ ୨୦୧୭ ଯାଏଁ କାର୍ଯ୍ୟ କରିଥିଲେ ଏବଂ ହସ୍ତତନ୍ତ, ବୟନ ଓ ହସ୍ତଶିଳ୍ପ ମନ୍ତ୍ରୀ ଭାବରେ ସେ ୨୦୧୪ରୁ ଏବେଯାଏଁ କାର୍ଯ୍ୟ କରି ଆସୁଛନ୍ତି ।

ସ୍ନେହାଙ୍ଗିନୀ ଛୁରିଆ ବୟନଶିଳ୍ପ ମନ୍ତ୍ରୀ ଥିବାବେଳେ ସମସ୍ତ ସରକାରୀ ବିଦ୍ୟାଳୟରେ ସମ୍ବଲପୁରୀ କପଡ଼ାରେ ଡ୍ରେସ୍‌ କୋର୍ଡ଼ କରିବାକୁ ପ୍ରସ୍ତାବ ଦେଇଥିଲେ । ସେ ଏହି ବିଷୟରେ ମୁଖ୍ୟମନ୍ତ୍ରୀ ଏବଂ ଗଣ-ଶିକ୍ଷାମନ୍ତ୍ରୀଙ୍କ ସହ ଆଲୋଚନା କରି ଘୋଷଣା କରିଥିଲେ ବୋଲି ମତ ଦେଇଥିଲେ, ମାତ୍ର ଗଣ-ଶିକ୍ଷାମନ୍ତ୍ରୀ ମନ୍ତ୍ରୀ ବଦ୍ରି ନାରାୟଣ ପାତ୍ର ଏହାକୁ ଖଣ୍ଡନ କରିବା ସହ ସେମିତି କିଛି ଆଲୋଚନା ହୋଇନଥିବା ଜଣାଇଥିଲେ । ଫଳରେ ଉଭୟଙ୍କ ମଧ୍ୟରେ ମତଭେଦ ସୃଷ୍ଟି ହେବାସହ ବିବାଦ ସୁତ୍ରପାତ ହୋଇଥିଲା ।

## ଆଧାର 
ଶ୍ରେଣୀ:୧୯୬୮ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ବରଗଡ଼ ଜିଲ୍ଲାର ଲୋକ
ଶ୍ରେଣୀ:୧୫ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ବିଜୁ ଜନତା ଦଳ ରାଜନେତା
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ଓଡ଼ିଆ ମହିଳା ରାଜନୀତିଜ୍ଞ
ଶ୍ରେଣୀ:ବିଜୁ ଜନତା ଦଳ ରାଜନେତା
ଗିରିଜାକୁମାର ବଳୀୟାରସିଂହ

**ଗିରିଜାକୁମାର ବଳୀୟାରସିଂହ** ଜଣେ ଓଡ଼ିଆ କବି ଓ ସାହିତ୍ୟିକ । କବିତା ସଙ୍କଳନ “ଭାରତ ବର୍ଷ” ପାଇଁ ସେ ୨୦୦୬ ମସିହାରେ କାବ୍ୟ କବିତା ବର୍ଗରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରଦ୍ୱାରା ସମ୍ମାନିତ ହୋଇଥିଲେ ଏବଂ *ପାଦପୂରଣ* କବିତା ସଂକଳନ ନିମନ୍ତେ ସେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନୀତ ହୋଇଥିଲେ । ଗିରିଜାକୁମାର ବଳୀୟାରସିଂହଙ୍କର ଏକ ପ୍ରକାଶନ ସଂସ୍ଥା ମଧ୍ୟ ରହିଛି ଯାହା ମାଧ୍ୟମରେ ସେ ଓଡ଼ିଆ ସାହିତ୍ୟର ପ୍ରଚାର ଓ ପ୍ରସାରରେ ସମୟ ବିନିଯୋଗ କରିଥାନ୍ତି ।

୨୦୧୬ ମସିହା କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପାଇଥିବା ଓଡ଼ିଆ ଅନୁବାଦିକା ମୋନାଲିସା ଜେନା ଇଂରାଜୀ ଭାଷାରେ ଗିରିଜାକୁମାର ବଳୀୟାରସିଂହଙ୍କ କବିତାର ଅନୁବାଦ କରିଛନ୍ତି । 
## ରଚନାବଳୀ
## ପୁରସ୍କାର ଓ ସମ୍ମାନ
* କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର - ୨୦୨୫ ("ପାଦପୂରଣ" ପାଇଁ)
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର - ୨୦୦୬ (“ଭାରତ ବର୍ଷ” ପାଇଁ)
* ଝଙ୍କାର ପୁରସ୍କାର (କବିତା), ୨୦୦୮(ପ୍ରଜାତନ୍ତ୍ର ପ୍ରଚାର ସମିତି ପ୍ରଦତ୍ତ)
* ରତ୍ନମଣି ସ୍ମୃତି ସମ୍ମାନ, ୨୦୨୧ (ଫକୀରମୋହନ ସାହିତ୍ୟ ପରିଷଦ ପ୍ରଦତ୍ତ କବିତା ସମ୍ମାନ)
* ଗଙ୍ଗାଧର ମେହେର କବିତା ସମ୍ମାନ, ୨୦୦୫ (ଉତ୍କଳ ସାହିତ୍ୟ ସମାଜ ପ୍ରଦତ୍ତ କବିତା ସମ୍ମାନ)
## ଆଧାର
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଆନ୍ତର୍ଜାତୀୟ ମାତୃଭାଷା ଦିବସ ଗଣସମ୍ପାଦନା ୨୦୧୯
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଝଙ୍କାର ପୁରସ୍କାର ସମ୍ମାନିତ
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:୧୯୫୪ ଜନ୍ମ
ଡୁଲୋକ୍ସେଟିନ

**ଡୁଲୋକ୍ସେଟିନ** (ଇଂରାଜୀ ଭାଷାରେ **Duloxetine**, ଏକ ବ୍ୟବସାୟୀକ ନାମ **ସିମ୍ବାଲ୍ଟା**/ **Cymbalta**) ଏକ ଔଷଧ ଯାହା ପ୍ରମୁଖ ଅବସାଦ ବେମାରୀ, ଜେନେରାଲାଇଜଡ ଆଙ୍ଗଜାଇଟି ଡିଜଅର୍ଡ଼ର (generalized anxiety disorder),  ଫାଇବ୍ରୋମ୍ୟାଲ୍‌ଜିଆ, ଓ ନିଉରୋପାଥିକ ଯନ୍ତ୍ରଣା (neuropathic pain) ଚିକିତ୍ସା ନିମନ୍ତେ ବ୍ୟବ‌ହୃତ ହୁଏ । ଏହା ପାଟିରେ ଦିଆଯାଏ । ଏହାର କାର୍ଯ୍ୟବିଧି ଅଦ୍ୟାବଧି ସ୍ପଷ୍ଟ ହୋଇନାହିଁ ।  ସନ ୨୦୧୬ରେ ଏହାର ୧୫ ନିୟୁତ ପ୍ରେସକ୍ରିପସନ ହୋଇ ସର୍ବାଧିକ ପ୍ରେସକ୍ରିପସନ ତାଲିକାରେ ୪୮ତମ ସ୍ଥାନ ଅଧିକାର କରିଥିଲା । 
 
## ଆଧାର
## ବାହ୍ୟ ଲିଙ୍କ 
* Eli Lilly Cymbalta Prescribing Guide
* U.S. National Library of Medicine: Drug Information Portal – Duloxetine

ଶ୍ରେଣୀ:ଔଷଧ
ଶ୍ରେଣୀ:ଚିକିତ୍ସା ବିଜ୍ଞାନ
ସୁରେନ୍ଦ୍ର ନାୟକ

**ସୁରେନ୍ଦ୍ର ନାୟକ** (ଜନ୍ମ: ୯ ଜାନୁଆରୀ ୧୯୩୦) ଜଣେ ଓଡ଼ିଆ ଔପନ୍ୟାସିକ, କବି, କଥାକାର, ନିବନ୍ଧକାର ଓ ସମ୍ଭକାର । ସେ ୨୦୦୫ ମସିହାରେ ତାଙ୍କ ରଚିତ ଉପନ୍ୟାସ *ବିବର୍ଣ୍ଣ ପୃଥିବୀ* ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ । ନାନା ଅର୍ଥନୀତିକ ଓ ବୈଷୟିକ ନିବନ୍ଧକାର ଭାବରେ ଆଶୀର୍ବାଦ ପ୍ରକାଶନଦ୍ୱାରା ସେ ମାୟାଧର ମାନସିଂହ ସମ୍ମାନରେ ସମ୍ମାନିତ ହୋଇଥିଲେ । 

## ଜନ୍ମ, ଶିକ୍ଷା ଓ ଚାକିରୀ 
ସୁରେନ୍ଦ୍ର ନାୟକ ୧୯୩୦ ମସିହା ଜାନୁଆରୀ ମାସ ୯ ତାରିଖରେ ମୟୂରଭଞ୍ଜ ଜିଲ୍ଲାର ତିଲିମାଠାରେ ଜନ୍ମଗ୍ରହଣ କରିଥିଲେ । ୧୯୫୨ ମସିହାରେ ସେ ପଶ୍ଚିମବଙ୍ଗର ଯାଦବପୁର ଇଂଜିନିୟରିଂ କଲେଜରୁ ସ୍ନାତକ କରିଥିଲେ । ଏହାପରେ ସେ ପ୍ରଥମେ ଭାରତ ସରକାରଙ୍କ ଅଧିନରେ ଚାକିରୀ କରିଥିଲେ ଏବଂ ପରେ ଓଡ଼ିଶା ସରକାରଙ୍କ ଅଧିନରେ କାର୍ଯ୍ୟ କରିଥିଲେ । ୧୯୮୮ ମସିହାରେ ସେ ମୁଖ୍ୟଯନ୍ତ୍ରୀ ଭାବରେ ଚାକିରୀରୁ ଅବସର ନେଇଥିଲେ ।
* ବିବର୍ଣ୍ଣ ପୃଥିବୀ - ୨୦୦୨ (ମହାବୀର ପ୍ରକାଶନୀ)
* ଭାରତର ଅର୍ଥନୈତିକ ବିକାଶ - ୨୦୦୧ (ସୁବର୍ଣ୍ଣରେଖା)
* ଆକାଶ, ପୃଥିବୀ ଓ ଆମେ - ୨୦୦୩ (ସାହିତ୍ୟ ସଂଗ୍ରହ ପ୍ରକାଶନ)
* ମୌସୁମୀ - ୨୦୦୧ (ସୁବର୍ଣ୍ଣରେଖା)
* ଅରଣ୍ୟ ସାମ୍ରାଜ୍ୟ - ୧୯୯୭ (ସୁଧା ପ୍ରକାଶନ)
* କାହାଣୀ ଏକ ଅରଣ୍ୟର - ୨୦୦୬ (ସୁବର୍ଣ୍ଣରେଖା)
* ମନ ଅରଣ୍ୟ - ୨୦୦୪ (ସୁବର୍ଣ୍ଣରେଖା)
* ମନର ଆକାଶରେ - ୧୯୯୯ (ଓଡ଼ିଶା ଲେଖକ ସମବାୟ ସମିତି ଲିଃ.)
* ନିର୍ଜନ ଦ୍ୱୀପ - ୨୦୦୮ (ସ୍ୱସ୍ତିକ)
* ସାୟାହ୍ନର ଛାୟା - ୨୦୧୦ (କାହାଣୀ)
* ଗତି ଓ ପ୍ରଗତି - ୨୦୦୬ (ମହାବୀର ପ୍ରକାଶନୀ)
* ଭଏସ୍ ଅଫ୍ ଉଇଜ୍‌ଡମ୍ - ୨୦୦୩
*ମାୟାନଗରୀ 

## ଆଧାର
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:୧୯୩୦ ଜନ୍ମ
ଶ୍ରେଣୀ:ଆନ୍ତର୍ଜାତୀୟ ମାତୃଭାଷା ଦିବସ ଗଣସମ୍ପାଦନା ୨୦୧୯
ମାନସୀ ଦାସ

**ମାନସୀ ଦାସ** (ଜନ୍ମ: ୬ ମଇ ୧୯୪୩) ଜଣେ ଓଡ଼ିଆ ଗାଳ୍ପିକା ଓ ଔପନ୍ୟାସିକା । ସେ ତିନୋଟି କ୍ଷୁଦ୍ରଗଳ୍ପ ସଂକଳନ, ଚାରୋଟି ଉପନ୍ୟାସ ଓ ଗୋଟିଏ ଭ୍ରମଣ କାହାଣୀ ଲେଖିଛନ୍ତି । ତାଙ୍କର ରଚନା ନିମନ୍ତେ ସେ ୧୯୯୬ ମସିହାରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଓ ୨୦୧୫ ମସିହାରେ ଉତ୍କଳ ସାହିତ୍ୟ ସମାଜ ତରଫରୁ ସମ୍ମାନୀତ । ତାଙ୍କ ରଚନାବଳୀ ଛୋଟ ଛୋଟ ସହରନିବାସୀଙ୍କ ଜୀବନ ଓ ଅଙ୍ଗେନିଭା ପାରିବାରିକ ଘଟଣା ଆଧାରରେ ଲିଖିତ । ଦାସ ଓଡ଼ିଶାର ଜଣାଶୁଣା ନାରୀବାଦୀ ଲେଖିକାମାନଙ୍କ ମଧ୍ୟରୁ ଅନ୍ୟତମ । ତାଙ୍କ ଉପନ୍ୟାସ *ନିସ୍ତବ୍ଧ କୋଳାହଳ* ନିମନ୍ତେ ସେ ୧୯୯୬ ମସିହାରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଏକାଡେମୀ ପୁରସ୍କାରରେ ସମ୍ମାନୀତ ।

## ଆଧାର 
ଶ୍ରେଣୀ:୧୯୪୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ଔପନ୍ୟାସିକ
ଶ୍ରେଣୀ:ଓଡ଼ିଆ ଅନୁବାଦକ
ଶ୍ରେଣୀ:ଆନ୍ତର୍ଜାତୀୟ ମାତୃଭାଷା ଦିବସ ଗଣସମ୍ପାଦନା ୨୦୧୯
ଶାନ୍ତି ମହାପାତ୍ର

**ଡଃ ଶାନ୍ତି ମହାପାତ୍ର (ବଳ)** ଜଣେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କୃତ ଓଡ଼ିଆ ଔପନ୍ୟାସିକା । ସେ ଉଭୟ ଇଂରାଜୀ ଓ ଓଡ଼ିଆ ଭାଷାରେ ଅନେକ ପୁସ୍ତକ ଲେଖିଛନ୍ତି । ତାଙ୍କ ସାହିତ୍ୟ କୃତିରେ ଭ୍ରମଣ ସାହିତ୍ୟ, ଇତିହାସ ଗବେଷଣା ସନ୍ଦର୍ଭ, ଉପନ୍ୟାସ ପ୍ରଭୃତି ଅନେକ ଶ୍ରେଣୀ ରହିଛି । 

ତାଙ୍କ ଲିଖିତ *ମୁଁ କୈକେୟୀ କହୁଛି* ପାଇଁ ତାଙ୍କୁ ୨୦୦୩ ମସିହାରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରଦ୍ୱାରା ସମ୍ମାନିତ କରାଯାଇଥିଲା । ଏହି ପୁସ୍ତକର ହିନ୍ଦୀରେ ଅନୁବାଦ ମଧ୍ୟ ରହିଛି ଯାହାର ନାମ – “ମେ କୈକେୟୀ ବୋଲ୍ ରହି ହୁଁ” । ତାଙ୍କ ରଚିତ ଓମର ଗୀତିକା, ଓମର ଖାଁଙ୍କ ଗୀତିର ଓଡ଼ିଆ ଅନୁବାଦ ।
ସେ କବିତା ପାଇଁ ମାତୃଭୂମି, ସହକାରର ମକର ମିଳନୋତ୍ସବରେ ଗଳ୍ପ ପାଇଁ ଜୀବନ ରଙ୍ଗ, ଓଡ଼ିଆ ପତ୍ରିକା “ସୁଚରିତା”ର ବାର୍ଷିକୋତ୍ସବରେ ସେ ପୁରସ୍କୃତ ଓ ସମ୍ମାନିତ ହୋଇଛନ୍ତି ।

## ରଚନାବଳୀ
## ଆଧାର
ଶ୍ରେଣୀ: ଓଡ଼ିଆ ଲୋକ
ଶ୍ରେଣୀ:ଆନ୍ତର୍ଜାତୀୟ ମାତୃଭାଷା ଦିବସ ଗଣସମ୍ପାଦନା ୨୦୧୯
ଶ୍ରେଣୀ:ସାହିତ୍ୟ ଏକାଡେମୀ ପୁରସ୍କାର ବିଜେତା
ମନ୍ଦାକିନୀ ବେହେରା

**ମନ୍ଦାକିନୀ ବେହେରା** (ଜନ୍ମ: ୨୫ ଅଗଷ୍ଟ ୧୯୪୭) ଜଣେ ଓଡ଼ିଆ ରାଜନୀତିଜ୍ଞ । ସେ ୧୨ଶ ଓଡ଼ିଶା ବିଧାନ ସଭାକୁ ବିଧାୟିକା ଭାବରେ ନିର୍ବାଚିତ ହୋଇଥିଲେ । ୨୦୦୨ ନୟାଗଡ଼ ବିଧାନ ସଭା ଉପ ନିର୍ବାଚନ ସମୟରେ ସେ ବିଜୁ ଜନତା ଦଳର ପ୍ରତିନିଧି ଭାବରେ ନିର୍ବାଚନ ଲଢ଼ି ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ମନ୍ଦାକିନୀ ବେହେରା ୧୯୪୭ ମସିହାର ଅଗଷ୍ଟ ମାସ ୨୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଥିଲେ ଅଲେଖ ଚନ୍ଦ୍ର ଦାସ । ସେ କଳାରେ ସ୍ନାତକ କରିବା ପରେ ଶିକ୍ଷାରେ ସ୍ନାତକ (ବି. ଏଡ୍) କରିଥିଲେ । ମନ୍ଦିକିନୀ ଭାଗବତ ବେହେରାଙ୍କୁ ବିବାହ କରିଥିଲେ । ଏହି ଦମ୍ପତ୍ତିଙ୍କର ଚାରି ଜଣ ଝିଅ ଅଛନ୍ତି ।

## ରାଜନୈତିକ ଜୀବନ 
ମନ୍ଦାକିନୀ ତାଙ୍କର ପତି ଭାଗବତ ବେହେରାଙ୍କର ମୃତ୍ୟୁ ପରେ ରାଜନୀତିରେ ଯୋଗ ଦେଇଥିଲେ । ୨୦୦୨ ମସିହା ଜୁନ ମାସ ୩ ତାରିଖ ଦିନ ଭାଗବତଙ୍କର ମୃତ୍ୟୁ ହୋଇଥିଲା । ସେ ୧୨ଶ ଓଡ଼ିଶା ବିଧାନ ସଭାରେ ୪ ଜୁଲାଇ ୨୦୦୨ରୁ  ୨୦୦୪ ଯାଏଁ ସେହି ବିଧାନ ସଭା ଭଙ୍ଗ ହେବାଯାଏଁ ବିଧାୟିକା ଭାବରେ ରହିଥିଲେ । ଏହି ବିଧାନ ସଭାରେ ସେ ଜଙ୍ଗଲ ସୁରକ୍ଷା ଗୃହ କମିଟି, ମହିଳା ଓ ଶିଶୁ ବିକାଶ କଲ୍ୟାଣ ଗୃହ କମିଟି, ପଠାଗାର କମିଟି ଆଦିରେ ୨୦୦୩ ମସିହାରୁ ୨୦୦୪ ମସିହାଯାଏଁ ଜଣେ ସଦସ୍ୟା ଭାବରେ କାର୍ଯ୍ୟ କରିଥିଲେ । ଏହି ୧୫ ଜଣ ନିର୍ବାଚିତ ମହିଳାମାନଙ୍କ ମଧ୍ୟରେ ଭାରତୀୟ ଜାତୀୟ କଂଗ୍ରେସ ଉଷାରାଣୀ ପଣ୍ଡା, ମମତା ମାଢ଼ୀ ଓ ପରମା ପୂଜାରୀ ଥିଲେ, ଭାରତୀୟ ଜନତା ପାର୍ଟି ଦ୍ରୌପଦୀ ମୁର୍ମୁ ଓ ନିବେଦିତା ପ୍ରଧାନ ଥିଲେ ଏବଂ ବିଜୁ ଜନତା ଦଳର କମଳା ଦାସ, ପ୍ରମିଳା ମଲ୍ଲିକ, ମନ୍ଦାକିନୀ ବେହେରା, ବିଜୟ ଲକ୍ଷ୍ମୀ ପଟ୍ଟନାୟକ, ଭି. ସୁଜ୍ଞାନ କୁମାରୀ ଦେଓ, ଉଷା ଦେବୀ, ରୋଷନୀ ସିଂହଦେଓ, ବିଷ୍ଣୁପ୍ରିୟା ବେହେରା ଓ ଅଞ୍ଜଳି ବେହେରା ଥିଲେ ।

## ଆଧାର 
ଶ୍ରେଣୀ:୧୯୪୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ନୟାଗଡ଼ ଜିଲ୍ଲାର ଲୋକ
ଶ୍ରେଣୀ:୧୨ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ବିଜୁ ଜନତା ଦଳ ରାଜନେତା
ଶ୍ରେଣୀ:ବିଜୁ ଜନତା ଦଳ ରାଜନେତା
ନୁନାନ ସିଣ୍ଡ୍ରୋମ

**ନୁନାନ ସିଣ୍ଡ୍ରୋମ** (**Noonan syndrome** ବା **NS**) ଏକ ପ୍ରକାର ଜେନେଟିକ ରୋଗ (genetic disorder) ଯେଉଁଥିରେ ଅସାଧାରଣ ମୁଖମଣ୍ଡଳ , କମ୍ ଉଚ୍ଚତା, ଆଜନ୍ମ ହୃତ୍‌ପିଣ୍ଡ ରୋଗ (congenital heart disease), ରକ୍ତସ୍ରାବ ସମସ୍ୟା (bleeding problems), ତୃଟିପୁର୍ଣ୍ଣ ଅସ୍ଥି ଇତ୍ୟାଦି ଲକ୍ଷଣ ଦେଖାଯାଏ । ମୁଖ ମଣ୍ଡଳରେ ଦୁଇ ଆଖି ମଧ୍ୟରେ ଅଧିକ ଦୂରତା, ହାଲୁକା ରଙ୍ଗର ଆଖି, କାନ ନିମ୍ନ ଦେଶରେ, ଛୋଟ ବେକ ଓ ଛୋଟ ଥୋଡ଼ି ରହୁଥିବା ଦେଖାଯାଏ । ଜେନେଟିକ ଟେଷ୍ଟିଙ୍ଗ (genetic testing) କରି ରୋଗ ସୁନିଶ୍ଚିତ କରାଯାଏ । ଲକ୍ଷଣ ଓ ଅନ୍ତର୍ନିହିତ ସମସ୍ୟା ଅନୁସାରେ ଚିକିତ୍ସା କରାଯାଏ । ହୃତ୍‌ପିଣ୍ଡ ସମସ୍ୟା ଅନୁସାରେ ଦୀର୍ଘକାଳୀନ ଫଳାଫଳ ସ୍ଥିରିକୃତ ହୁଏ ।  ମହିଳାଙ୍କ ଅପେକ୍ଷା ପୁରୁଷମାନେ ଅଧକ ଆକ୍ରାନ୍ତ ହୁଅନ୍ତି । ଏହି ବିଷୟ ପ୍ରଥମେ ସନ ୧୮୮୩ରେ ବର୍ଣ୍ଣନା କରାଯାଇଥିଲା ଓ ସନ ୧୯୬୩ରେ ଏହା ବିଷୟରେ ଅଧିକ ଅନୁଶୀଳନ କରିଥିବା ଜାକେଲିନ ନୁନାନଙ୍କ (Jacqueline Noonan) ନାମାନୁସାରେ ଏହାର ନାମକରଣ କରାଯାଇଛି । 

## ଆଧାର
## ବାହ୍ୟ ଲିଙ୍କ 
* Noonan Syndrome Foundation
 
ଶ୍ରେଣୀ:ଚିକିତ୍ସା ବିଜ୍ଞାନ
ବଳରାମ ପଟ୍ଟନାୟକ

**ବଳରାମ ପଟ୍ଟନାୟକ** (ଜନ୍ମ: ୨୩ ଜାନୁଆରୀ ୧୯୨୮) ଜଣେ ଓଡ଼ିଆ ଲେଖକ, ଔପନ୍ୟାସିକ ଏବଂ ସାହିତ୍ୟିକ । ସେ ତାଙ୍କ ରଚିତ ଉପନ୍ୟାସ *ଚରୈବେତି* ପାଇଁ ୧୯୯୫ ମସିହାରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ ।

## ରଚନାବଳୀ 
* ଚରୈବେତି - ୧୯୯୫ (ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର)
*ଅନାଦି ଅନନ୍ତ
*ଅରକ୍ଷ
*କେତେ ଏ ଅକୁହା କଥା
*ମହାନଦୀର ଢେଉ
*ମନ ଅରଣ୍ୟ
*ପ୍ରତିଧ୍ୱନି, ୧୯୮୦
*ରୂପାଲି ଚକର ଇତିକଥା

## ଆଧାର 
ଶ୍ରେଣୀ:୧୯୨୮ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ଔପନ୍ୟାସିକ
ଶ୍ରେଣୀ:ପୁରୀ ଜିଲ୍ଲାର ଲୋକ
ଶ୍ରେଣୀ:ଆନ୍ତର୍ଜାତୀୟ ମାତୃଭାଷା ଦିବସ ଗଣସମ୍ପାଦନା ୨୦୧୯
ଶ୍ରେଣୀ:ଓଡ଼ିଆ ଲୋକ
ନୃସିଂହ ତ୍ରିପାଠୀ

**ନୃସିଂହ ତ୍ରିପାଠୀ** (ଜନ୍ମ: ୧୯୪୫) ଜଣେ ଓଡ଼ିଆ ଓଡ଼ିଆ କବି, କ୍ଷୁଦ୍ରଗଳ୍ପ ଲେଖକ, ସମ୍ପାଦକ, ଅନୁବାଦକ ଓ ସମାଜସେବୀ । ସେ ୨୦୦୨ ମସିହାରେ ତାଙ୍କର ଅନୁବାଦ ପାଇଁ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ସମ୍ମାନରେ ସମ୍ମାନିତ ହୋଇଥିଲେ । ତାଙ୍କ ରଚିତ କ୍ଷୁଦ୍ରଗଳ୍ପର ୪ଟି ସଂକଳନ ପ୍ରକାଶ ପାଇଥିଲା ।

## ଜନ୍ମ, ଶିକ୍ଷା ଓ ପେଶା 
ନୃସିଂହ ତ୍ରିପାଠୀ ୧୯୪୫ ମସିହାରେ ଜନ୍ମଗ୍ରହଣ କରିଥିଲେ । ସେ ଓଡ଼ିଶା ବାଣୀବିହାରସ୍ଥିତ ଉତ୍କଳ ବିଶ୍ୱବିଦ୍ୟାଳୟ ଓ ଆହ୍ଲାବାଦ ବିଶ୍ୱବିଦ୍ୟାଳୟରେ ପାଠ ପଢ଼ିଥିଲେ ।

ନୃସିଂହ ୧୯୬୯ ମସିହାରେ ଭାରତୀୟ ରାଜସ୍ୱ ସେବାରେ ଯୋଗ ଦେଇଥିଲେ । ଏହାପୂର୍ବରୁ ସେ କେନ୍ଦ୍ରାପଡ଼ା ସ୍ୱୟଂଶାସିତ ମହାବିଦ୍ୟାଳୟର ଜଣେ ଅର୍ଥନୀତି ଅଧ୍ୟାପକ ଭାବରେ କାର୍ଯ୍ୟ କରୁଥିଲେ । ସେ ୨୦୦୪ ମସିହାରେ ଚାକିରୀରୁ ଅବସର ନେଇଥିଲେ । ଅବସର ନେବାବେଳକୁ ସେ ଆୟକର ବିଭାଗର ଜଣେ ପ୍ରମୁଖ କମିଶନର୍‌ ଭାବରେ କାର୍ଯ୍ୟ କରୁଥିଲେ । ୨୦୧୨ ମସିହାରେ ନୃସିଂହ କଲିକତା ବିଶ୍ୱବିଦ୍ୟାଳୟରୁ ତାଙ୍କର ପି.ଏଚ୍.ଡି. କରିଥିଲେ ।

## ରଚନାବଳୀ 
* ୧୯୯୮ - ଚାରୁଚନ୍ଦ୍ର ଲେଖା (ଅନୁବାଦ)
* ୧୯୯୨ - ପର୍ବ
* ୧୯୯୮ - ଶୂନ୍ୟ ରମଣ
* ୧୯୮୩ - ହେ ଇଶ୍ୱର ଉଠ
* ୧୯୮୯ - ନିଦ୍ରିତ ସନ୍ୟାସ
* ୨୦୦୫ - ସତ୍‌ସଙ୍ଗ ପଥ
* ମନୋନିବେଶ
* ପ୍ରଣୟ ପରମ ବେଦ
* ପୁନର୍ଭବା
* ଶବ୍ଦଯାତ୍ରା
* ଶୂନ୍ୟ ରମଣ
* ସ୍ୱପ୍ନ ସମାଧି

## ପୁରସ୍କାର ଓ ସମ୍ମାନ 
ନୃସିଂହ ତ୍ରିପାଠୀଙ୍କୁ ୨୦୦୨ ମସିହାରେ ଅନୁବାଦ ପାଇଁ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ମିଳିଥିଲା । 
* ଝଙ୍କାର ପୁରସ୍କାର (କବିତା), ୧୯୯୮(ପ୍ରଜାତନ୍ତ୍ର ପ୍ରଚାର ସମିତି ପ୍ରଦତ୍ତ)
* ଗଙ୍ଗାଧର ମେହେର କବିତା ସମ୍ମାନ, ୨୦୧୪ (ଉତ୍କଳ ସାହିତ୍ୟ ସମାଜ ପ୍ରଦତ୍ତ) 
## ଆଧାର 
ଶ୍ରେଣୀ:୧୯୪୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ସାହିତ୍ୟିକ
ଶ୍ରେଣୀ:ଝଙ୍କାର ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ଅନୁବାଦକ
ଶ୍ରେଣୀ:ଓଡ଼ିଆ କବି
ଶ୍ରେଣୀ:ଆନ୍ତର୍ଜାତୀୟ ମାତୃଭାଷା ଦିବସ ଗଣସମ୍ପାଦନା ୨୦୧୯
ରୋଷନୀ ସିଂହ ଦେଓ

**ରୋଷନୀ ସିଂହ ଦେଓ** (୧୦ ମାର୍ଚ୍ଚ ୧୯୪୦ - ୧୧ ଫେବୃଆରୀ ୨୦୨୨) ଜଣେ ଓଡ଼ିଆ ରାଜନୀତିଜ୍ଞା ଥିଲେ । ସେ ଜନତା ଦଳ ଏବଂ ବିଜୁ ଜନତା ଦଳର ପ୍ରତିନିଧି ଭାବରେ ଓଡ଼ିଶା ବିଧାନ ସଭାର ଯଥାକ୍ରମେ ୧୧ଶ ଓ ୧୨ଶ ସଭାକୁ ନିର୍ବାଚିତ ହୋଇଥିଲେ । ସେ ଓଡ଼ିଶା ବିଧାନ ସଭାର ୧୧ଶ ସଭାରେ ୧୯୯୫ ମସିହାରୁ ୨୦୦୦ ମସିହାଯାଏଁ ଏବଂ ୧୨ଶ ଓଡ଼ିଶା ବିଧାନ ସଭାରେ ୨୦୦୦ ମସିହାରୁ ୨୦୦୪ ମସିହାରେ ବିଜୁ ଜନତା ଦଳର ସରକାର ଭଙ୍ଗ ହେବା ପର୍ଯ୍ୟନ୍ତ କୋକସରା ବିଧାନ ସଭା ନିର୍ବାଚନ ମଣ୍ଡଳୀର ବିଧାୟିକା ଭାବରେ କାର୍ଯ୍ୟ କରିଥିଲେ ।

## ଜନ୍ମ, ଶିକ୍ଷା ଓ ପରିବାର 
ରୋଷନୀ ସିଂହ ଦେଓ ୧୯୪୦ ମସିହାର ମାର୍ଚ୍ଚ ମାସ ୧୦ ତାରିଖ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଥିଲା ରାମଚନ୍ଦ୍ର ଦେଓ । ସେ ଦଶମ ଶ୍ରେଣୀଯାଏଁ ପାଠ ପଢ଼ିଥିଲେ ଏବଂ ମାଟ୍ରିକ୍ ପାଶ୍ କରିଥିଲେ । ରୋଷନୀ ଚନ୍ଦ୍ରଭାନୁ ସିଂହ ଦେଓଙ୍କୁ ବିବାହ କରିଥିଲେ । ଏହି ଦମ୍ପତ୍ତିଙ୍କର ଦୁଇଟି ପୁଅ ଓ ତିନି ଗୋଟି ଝିଅ ଅଛନ୍ତି । ତାଙ୍କ ପତି ଚନ୍ଦ୍ରଭାନୁ ସିଂହ ଦେଓ ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ସ୍ୱରାଜ ପାର୍ଟିର ଜଣେ ସଦସ୍ୟ ଭାବରେ ରାଜନୀତିରେ ସକ୍ରିୟ ଥିଲେ । ସେ ସ୍ୱରାଜ ପାର୍ଟିର ଜଣେ ପ୍ରତିନିଧି ଭାବରେ କୋକସରା ବିଧାନ ସଭା ନିର୍ବାଚନ ମଣ୍ଡଳୀରୁ ଓଡ଼ିଶା ବିଧାନ ସଭାର ୬ଷ୍ଠ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୧୯୭୪ ମସିହାରୁ ୧୯୭୭ ମସିହାରେ ମନ୍ତ୍ରୀମଣ୍ଡଳ ଭଙ୍ଗ ହେବାଯାଏଁ ବିଧାୟକ ଭାବରେ କାର୍ଯ୍ୟ କରିଥିଲେ ।

## ରାଜନୈତିକ ଜୀବନ 
ରୋଷନୀ ୧୯୯୫ ମସିହାରେ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୯୪ ମିସିହା ସେପ୍ଟେମ୍ବର ମାସ ୧୬ ତାରିଖରେ ରୋଷନୀଙ୍କର ପତିଙ୍କର ଦେହାନ୍ତ ହୋଇଥିଲା ।

ପରବର୍ତ୍ତୀ ସମୟରେ ଓଡ଼ିଶାରେ ଜନତା ଦଳ ଭାଙ୍ଗି ବିଜୁ ଜନତା ଦଳ ଗଠିତ ହେଲା ଏବଂ ରୋଷନୀ ବିଜୁ ଜନତା ଦଳର ଜଣେ ସଭ୍ୟ ଭାବରେ ଯୋଗ ଦେଲେ । ଏହାପରେ ସେ ୨୦୦୦ ମସିହାର ଓଡ଼ିଶା ବିଧାନ ସଭା ନିର୍ବାନରେ ପୁଣିଥରେ କୋକସରା ବିଧାନ ସଭା ନିର୍ବାଚନ ମଣ୍ଡଳୀରୁ ବିଜୁ ଜନତା ଦଳର ପାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୧୨ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ମହିଳା ଓ ଶିଶୁ ବିକାଶ କଲ୍ୟାଣ ଗୃହ କିମିଟି, ବିଧାନ ସଭା ସଦସ୍ୟଙ୍କ ଅସୁବିଧାକୁ ଦେଖିବାକୁ ଥିବା କମିଟି, ପାଠାଗାର କମିଟି ଆଦିରେ ରୋଷନୀ ଜଣେ ସଦସ୍ୟା ଭାବରେ ୨୦୦୦ ମିସିହାରୁ ୨୦୦୪ ମସିହା ମଧ୍ୟରେ ବିଭିନ୍ନ ସମୟରେ କାର୍ଯ୍ୟ କରି ଆସିଥିଲେ ।

## ଆଧାର 
ଶ୍ରେଣୀ:୧୯୪୦ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:୧୧ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୨ଶ ଓଡ଼ିଶା ବିଧାନ ସଭାର ସଭ୍ୟ
ବୀରେନ୍ଦ୍ରନାଥ ମହାନ୍ତି

**ବୀରେନ୍ଦ୍ରନାଥ ମହାନ୍ତି** (ଜନ୍ମ: ୮ ଅପ୍ରେଲ ୧୯୬୨) ଜଣେ ଓଡ଼ିଆ ଶିଶୁ ସାହିତ୍ୟିକ । ସେ ଶିଶୁ ସାହିତ୍ୟ ରଚନା ପାଇଁ ୧୯୯୬ ମସିହାରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର  ଏବଂ ୨୦୧୮ ମସିହାରେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପାଇଥିଲେ । ବୀରେନ୍ଦ୍ର ମହାନ୍ତି ୨୫ ଖଣ୍ଡ ପୁସ୍ତକ ରଚନା କରିବା ସହ ୬ ଖଣ୍ଡ ପୁସ୍ତକକୁ ଅନୁବାଦ କରିଛନ୍ତି ।

## ଜନ୍ମ ଓ ଶିକ୍ଷା 
ବୀରେନ୍ଦ୍ରନାଥ ମହାନ୍ତି ୧୯୬୨ ମସିହାର ଅପ୍ରେଲ ମାସ ୮ ତାରିଖରେ ପୁରୀ ଜିଲ୍ଲାର ସତ୍ୟବାଦୀ ଥାନା ଅନ୍ତର୍ଗତ ଅଳଗୁମ ଗ୍ରାମରେ ନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଥିଲା ଦାଶରଥୀ ମହାନ୍ତି ଓ ମାତାଙ୍କ ନାମ ତିଳୋତ୍ତମା । ସେମାନେ ଥିଲେ ୪ ଭାଇ ଓ ଜଣେ ଭଉଣୀ । ଗୋପବନ୍ଧୁ ଉଚ୍ଚ ମୌଳିକ ବିଦ୍ୟାଳୟରୁ ସେ ଶିକ୍ଷାରମ୍ଭ କରିଥିଲେ । ଜାଗେଶ୍ୱରୀ ବିଦ୍ୟାଳୟରୁ ସେ ମାଟ୍ରିକ ପାସ କରିଥିଲେ । ସ୍କୁଲ ସମୟରୁ ସେ ଲେଖାଲେଖି ଆରମ୍ଭ କରିଥିଲେ । ପୁରୀର ସାମନ୍ତ ଚନ୍ଦ୍ରଶେଖର ସ୍ୱୟଂଶାସିତ ମହାବିଦ୍ୟାଳୟରୁ ୧୯୮୦ ମସିହାରେ ସ୍ନାତକ ଓ ଉତ୍କଳ ବିଶ୍ୱବିଦ୍ୟାଳୟରୁ ସ୍ନାତକୋତ୍ତର ଏବଂ ଏମଫିଲ ଶିକ୍ଷା ଶେଷ କରିଥିଲେ । ୧୯୮୭ ମସିହାରେ ବୀରେନ୍ଦ୍ରନାଥ ମିନତୀ ପଟ୍ଟନାୟକଙ୍କୁ ବିବାହ କରିଥିଲେ ।

## ରଚନାବଳୀ 
ସେ ବିଦ୍ୟାଳୟରେ ପଢିବାବେଳୁ ଲେଖାଲେଖି ଆରମ୍ଭ କରିଥିଲେ । ତାଙ୍କ ପ୍ରଥମ ପୁସ୍ତକ *ଥକୁଲୁ ଥୁକୁଲୁ ଥା* ୧୯୯୫ ମସିହାରେ ପ୍ରକାଶିତ ହୋଇଥିଲା ।
### ରଚନାବଳୀ 
* ଥକୁଲୁ ଥୁକୁଲୁ ଥା (୧୯୯୫)--- ରାଜ୍ୟ ସାହିତ୍ୟ ଏକାଡେମୀ ପୁରସ୍କାର
* ଆମ ବୈଗ୍ୟାନିକ
* ସାବାସ୍ ଠେକୁଆ
* ଠିଆ ପୁଚୀ ନାରଙ୍ଗ
* ଏଇ ମୋର ପ୍ରିୟ ଜନମ ଭୂଇଁ
* ବୀପ୍ଳବୀ ଜୟୀ ରାଜଗୁରୁ
* କହିଲ କିଏ(ପହେଳି)
* ଅଜା ଦିନେ ମଜା କଥା କହିଲେ
* ମଜା କବିତା
* କୀର୍ତ୍ତି ମାନ ଓଡ଼ିଆ
* ସଭିଏଁ ଏକାପରି
* ରୁମ୍‌କୁ ଝୁମା (୨୦୧୮)-- କେନ୍ଦ୍ର ସାହିତ୍ୟ ଏକାଡ଼େମୀ ପୁରସ୍କାର
* ଶିଶୁ ହସିଲେ ଦୁନିଆ ହସେ (ଚୁନୀ ପ୍ରକାଶନୀ, ପୁରୀ)
*ମୁକ୍ତିଯୋଦ୍ଧା ଜୟୀ ରାଜଗୁରୁ
*କେଳୁ ଚରଣ ମହାପାତ୍ରଙ୍କ ଜୀବନୀ (ବଙ୍ଗଳାକୁ ଅନୁବାଦ)
* ଆମେ ସଭିଏଁ ମଣିଷ ଜାତି
* ସରସ ଗୀତ(ଏନ ବି ଟି) 
* The Greedy cat and other stories -- ଇଂରାଜୀ ସଂକଳନ
* ବ୍ଲାକ ଟାଇଗର
* ଜାଗୁଆର

 ଅନୁବାଦ

* ପୁଷି ଓ ମୁଷି
* ବୋରିମ ପୋଲ୍
* ବନ ବନ ଗଣ୍ଡାର କାହାଣୀ
* ନୂଆ ସକାଳ
* ସମୁଦ୍ର ଭିତର ସାମ୍ରାଜ୍ଯ ଓ ଅନ୍ନ୍ୟାନ୍ୟ ଗଳ୍ପ
* ଲାଲ ବାହାଦୂର ଶାସ୍ତ୍ରି
* ଜଙ୍ଗଲରେ ମଙ୍ଗଳ

 ସପାଦନା

* ଓଡ଼ିଆ ଶିଶୁ କିଶୋର କାହାଣୀ
* ଓଡ଼ିଆ ଶିଶୁ ଗଳ୍ପ
* ସାଂପ୍ରତିକ ଓଡ଼ିଆ ଶିଶୁ ସାହିତ୍ୟ
* ଓଡ଼ିଆ ଶିଶୁ ନାଟକ
* ଶିଶୁ ଗୀତରେ ଗାନ୍ଧୀ

## ପୁରସ୍କାର 
ବୀରେନ୍ଦ୍ରନାଥ ମହାନ୍ତି ୧୯୯୬ ମସିହାରେ ତାଙ୍କର ଶିଶୁ ସାହିତ୍ୟ *ଥକୁଲୁ ଥୁକୁଲୁ ଥା* ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ । ଏହାପରେ ସେ ୨୦୧୮ ମସିହାରେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପାଇଥିଲେ । ଏହି ପୁରସ୍କାର ତାଙ୍କ ତାଙ୍କର ଶିଶୁ କବିତା ପୁସ୍ତକ *ରୁମ୍‌କୁ ଝୁମା* ପାଇଁ ପାଇଥିଲେ । ଏହି ପୁସ୍ତକରେ ତାଙ୍କ ରଚିତ ସମୁଦାୟ ୧୦୦ଟି କବିତା ପ୍ରକାଶ ପାଇଥିଲା । ଏଥି ସହିତ ସେ ଜାତୀୟ ସାକ୍ଷରତା ମିଶନ ପୁରସ୍କାର, କାନପୁରସ୍ଥିତ ବାଳ କଲ୍ୟାଣ ସଂସ୍ଥାନ ପକ୍ଷରୁ ଜାତୀୟ ପୁରସ୍କାର, ରାଜଧାନୀ ପୁସ୍ତକମେଳା ପୁରସ୍କାର ତଥା ଅନେକ ଅନୁଷ୍ଠାନ ପକ୍ଷରୁ ପୁରସ୍କୃତ ଓ ସମ୍ମାନିତ ହୋଇଛନ୍ତି ।

## ଆଧାର 
## ଅଧିକ ତଥ୍ୟ 
* 

ଶ୍ରେଣୀ:୧୯୬୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ପୁରୀ ଜିଲ୍ଲାର ଲୋକ
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ସାହିତ୍ୟିକ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଆନ୍ତର୍ଜାତୀୟ ମାତୃଭାଷା ଦିବସ ଗଣସମ୍ପାଦନା ୨୦୧୯
ଶ୍ରେଣୀ:ରାଜଧାନୀ ପୁସ୍ତକମେଳା ପୁରସ୍କାର
ସଂଯୁକ୍ତା ରାଉତ

**ସଂଯୁକ୍ତା ରାଉତ**  ଜଣେ ଓଡ଼ିଆ ଗାଳ୍ପିକା ଓ ଔପନ୍ୟାସିକା । ସେ ତିନୋଟି କ୍ଷୁଦ୍ରଗଳ୍ପ ସଂକଳନ, ଚାରୋଟି ଉପନ୍ୟାସ ଓ ଗୋଟିଏ ଭ୍ରମଣ କାହାଣୀ ଲେଖିଛନ୍ତି । ତାଙ୍କର ଉପନ୍ୟାସ *ଯୁପକାଠର ପଶୁ* ନିମନ୍ତେ ସେ ୨୦୦୨ ମସିହାରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନୀତ । ତାଙ୍କର ବିଭିନ୍ନ ଜଣାଶୁଣା ରଚନାବଳୀ ମଧ୍ୟରୁ *ଯୁପକାଠର ପଶୁ* (ଉପନ୍ୟାସ), *ନିଜ ମୁହଁ ନିଜକୁ ଅଚିହ୍ନା*, *ଯେଉଁଠି ଆରମ୍ଭ ସେଇଠି ଶେଷ*, *ନିବୁଜ ଘର*, *ଅନ୍ଧଗଳି*, *କ୍ଷଣିକ ଉତ୍ତାପରୁ ଅନନ୍ତ ଶୀତଳତା* ଆଦି ଅନ୍ୟତମ ।

## ରଚନାବଳୀ 
* *ଯୁପକାଠର ପଶୁ* (ଉପନ୍ୟାସ)
* *ନିଜ ମୁହଁ ନିଜକୁ ଅଚିହ୍ନା*
* *ଯେଉଁଠି ଆରମ୍ଭ ସେଇଠି ଶେଷ*
* *ନିବୁଜ ଘର*
* *ଅନ୍ଧଗଳି*
* *କ୍ଷଣିକ ଉତ୍ତାପରୁ ଅନନ୍ତ ଶୀତଳତା*
* *ଗୋଟିଏ ବର୍ଷା ରାତିର ଅପେକ୍ଷାରେ*

## ଆଧାର 
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ଔପନ୍ୟାସିକ
ଶ୍ରେଣୀ:ଓଡ଼ିଆ ଗାଳ୍ପିକ
ଶ୍ରେଣୀ:ଆନ୍ତର୍ଜାତୀୟ ମାତୃଭାଷା ଦିବସ ଗଣସମ୍ପାଦନା ୨୦୧୯
ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର

***ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର*** ୧୯୫୭ ମସିହାରୁ ଓଡ଼ିଶା ସାହିତ୍ୟ ଏକାଡେମୀଦ୍ୱାରା ଓଡ଼ିଆ ଭାଷା ଏବଂ ସାହିତ୍ୟର ଉନ୍ନତି ଏବଂ ପ୍ରଚାର ପାଇଁ ପ୍ରଦାନ କରାଯାଇଆସୁଛି।

## ଲକ୍ଷ୍ୟ 
* ଲେଖକ ଓ ସାହିତ୍ୟିକଙ୍କ ମଧ୍ୟରେ ସହଯୋଗ ଓ ସୌହାର୍ଦ୍ୟପୂର୍ଣ୍ଣ ବାତାବରଣ ସୃଷ୍ଟି କରିବା ପାଇଁ।
* ସାହିତ୍ୟିକ ଏବଂ ସାଂସ୍କୃତିକ ସଙ୍ଗଠନଗୁଡ଼ିକ ମଧ୍ୟରେ ସମନ୍ବୟର ପ୍ରଚାର ଏବଂ ଉନ୍ନତି କରିବା।
* ଅନ୍ତରାଜ୍ୟ ବିଚାର, ଉପାୟ ଏବଂ ଚିନ୍ତାଧାରା ସାହିତ୍ୟକାର ଏବଂ ଲେଖକମାନଙ୍କ ମଧ୍ୟରେ ବୃଦ୍ଧି କରିବା।
* ଉଚ୍ଚମାନର ଓଡ଼ିଆ ଲେଖା ଏବଂ ପୁସ୍ତକଗୁଡ଼ିକୁ ସଂକୁଳିତ, ସମ୍ପାଦିତ ଏବଂ ପ୍ରକାଶିତ କରିବାକୁ ପ୍ରୋତ୍ସାହନ ଦେବା।
* ଲୋକକଥାଗୁଡ଼ିକୁ ସଂଗ୍ରହ ଏବଂ ପ୍ରକାଶ କରିବାକୁ ପ୍ରକଳ୍ପ କରିବା।
* ଓଡ଼ିଆ ଭାଷାର ବିଭିନ୍ନ ଦିଗ ଉପରେ ଆଲୋଚନା, ବକ୍ତବ୍ୟ, କାର୍ଯ୍ୟଶାଳା ଇତ୍ୟାଦିର ଆୟୋଜନ କରିବା।
* ଓଡ଼ିଆ ଲେଖକମାନଙ୍କୁ ପୁରସ୍କୃତ କରିବା।
* ପ୍ରଖ୍ୟାତ ଓଡ଼ିଆ ଲେଖକ ଏବଂ ସାହିତ୍ୟକାରମାନଙ୍କୁ ସମ୍ମାନ ପ୍ରଦାନ କରିବା।
* ପ୍ରତିଷ୍ଠିତ ଲେଖକମାନଙ୍କ ସ୍ମୃତିରେ ବକ୍ତୃତାର ଆୟୋଜନ କରିବା।

## ପୁରସ୍କାର 
ପୁରସ୍କୃତ ବ୍ୟକ୍ତିମାନଙ୍କର ତାଲିକା:

## ଆହୁରି ପଢ଼ନ୍ତୁ 
* ଜ୍ଞାନପୀଠ ପୁରସ୍କାର

## ଆଧାର 

## ବାହାର ଆଧାର 
* Orissa Sahitya Academy Award winners

ଶ୍ରେଣୀ:ଆନ୍ତର୍ଜାତୀୟ ମାତୃଭାଷା ଦିବସ ଗଣସମ୍ପାଦନା ୨୦୧୯
ଶ୍ରେଣୀ:ଓଡ଼ିଆ ସାହିତ୍ୟ
ଏକ୍ସରେ ଛବି ନଥାଇ ମେରୁଦଣ୍ଡ ଆଘାତ

**ଏକ୍ସରେ ଛବି ନଥାଇ ମେରୁଦଣ୍ଡ ଆଘାତ** (ଇଂରାଜୀ ଭାଷାରେ **Spinal cord injury without radiographic abnormality** ବା **SCIWORA**) କୁହାଯାଏ ଯେତେବେଳେ ମେରୁଦଣ୍ଡ ଆଘାତର (spinal cord injury/ SCI) ଲକ୍ଷଣ ଥାଏ କିନ୍ତୁ ଏକ୍ସ-ରେ ବା ସିଟି ସ୍କାନରେ (CT scan) କୌଣସି ପ୍ରମାଣ ମିଳେନି ।  ଏହି ଆଘାତ ହେଲେ କାଲୁଆ (Numbness), ଦୌର୍ବଲ୍ୟ, ଅସାଧାରଣ ରିଫ୍ଲେକ୍ସ (reflexes), ଅନିୟନ୍ତ୍ରିତ ମଳ ଓ ମୂତ୍ରାଶୟ କର୍ମ ହୋଇପାରେ । ସ୍ୱାଭାବିକ ଭାବରେ ଏହି ଆଘାତପ୍ରାପ୍ତ ଲୋକ ସଙ୍କଟାପନ୍ନ କାର୍ଯ୍ୟକ୍ରମରେ ୬ ମାସ ପର୍ଯ୍ୟନ୍ତ ଭାଗ ନେବାକୁ ବାରଣ କରାଯାଏ । ମହିଳାଙ୍କ ଅପେକ୍ଷା ପୁରୁଷମାନେ ଅଧିକ ଆକ୍ରାନ୍ତ ହୁଅନ୍ତି । ଏମଆରଆଇ ଚିତ୍ର ସାଧାରଣ ଥିଲେ ଫଳାଫଳ ଠିକ ରହେ କିନ୍ତୁ କିଛି ଅସୁବିଧା ଥିଲେ ସମସ୍ୟା ହୁଏ । ମୃତ୍ୟୁ ହାର ପ୍ରାୟ ୨% ରହେ । ସନ ୧୯୮୨ରେ ପ୍ରଥମେ ଏହି ବିଷୟ ସଂଜ୍ଞାକୃତ ହୋଇଥିଲା । 
 
## ଆଧାର

ଶ୍ରେଣୀ:ଚିକିତ୍ସା ବିଜ୍ଞାନ
କ୍ଷେତ୍ରବାସୀ ନାଏକ

**କ୍ଷେତ୍ରବାସୀ ନାୟକ** (ଜନ୍ମ: ୧୦ ଜୁନ ୧୯୮୦), ଜଣେ କେନ୍ଦ୍ର ସାହିତ୍ୟ ଏକାଡେମୀ ଯୁବ ପୁରସ୍କାରପ୍ରାପ୍ତ ଓଡ଼ିଆ ସାହିତ୍ୟିକ । ନିଜ ଗଳ୍ପ ପୁସ୍ତକ *ଦାଦନ* ପାଇଁ ସେ ୨୦୧୩ ମସିହାରେ ଏହି ପୁରସ୍କାର ଲାଭ କରିଥିଲେ । ସେ ସମ୍ବାଦରେ କାର୍ଯ୍ୟ କରନ୍ତି ଓ କଥା ପତ୍ରିକାର ସହ-ସମ୍ପାଦକ ଭାବରେ କାର୍ଯ୍ୟରତ ।

କ୍ଷେତ୍ରବାସୀ ୧୯୮୦ ମସିହାରେ ବଲାଙ୍ଗୀର ଜିଲ୍ଲା ଲୋଇସିଂହା ଅନ୍ତର୍ଗତ ସାନଟିକାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ କାଳିଆ ନାୟକ ଓ ମାତାଙ୍କ ନାମ ଲଳିତା । ସେ ପଦ୍ମପୁର ଆଞ୍ଚଳିକ ମହାବିଦ୍ୟାଳୟରୁ ସ୍ନାତକ ଓ ରାଜେନ୍ଦ୍ର କଲେଜ, ବଲାଙ୍ଗୀର ସ୍ନାତକୋତ୍ତର ଡିଗ୍ରୀ ହାସଲ କରିଛନ୍ତି । ୨୦୦୮ରୁ ସେ "ସୃଜନ ସଳିତା ନବନୀତା" ନାମକ ସାହିତ୍ୟ ପତ୍ରିକାର ସମ୍ପାଦନା ମଧ୍ୟ କରିଆସୁଛନ୍ତି । ତାଙ୍କ ଗପ ଓ କବିତା ବିଭିନ୍ନ ଓଡ଼ିଆ ପତ୍ରପତ୍ରିକା ଓ ସମ୍ବାଦପତ୍ରମାନଙ୍କରେ ପ୍ରକାଶ ପାଇସାରିଛି । ସେ ଆକାଶବାଣୀର ଯୁବବାଣୀ କାର୍ଯ୍ୟକ୍ରମର ଉପସ୍ଥାପକ ଭାବରେ ୨୦୦୩ରୁ ୨୦୦୭ ପର୍ଯ୍ୟନ୍ତ କାର୍ଯ୍ୟ କରିଛନ୍ତି ।

## ରଚନାବଳୀ 
* ଦାଦନ - ୨୦୧୧

## ସମ୍ମାନ ଓ ପୁରସ୍କାର 
* କେନ୍ଦ୍ର ସାହିତ୍ୟ ଏକାଡେମୀ ଯୁବ ପୁରସ୍କାର - ୨୦୧୩

## ଆଧାର 
ଶ୍ରେଣୀ:ଓଡ଼ିଆ କବି
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୮୦ ଜନ୍ମ
ଶ୍ରେଣୀ:ଆନ୍ତର୍ଜାତୀୟ ମାତୃଭାଷା ଦିବସ ଗଣସମ୍ପାଦନା ୨୦୧୯
ପରମା ପୂଜାରୀ

**ପରମା ପୂଜାରୀ** (ଜନ୍ମ: ୧ ଜୁଲାଇ ୧୯୫୪) ଜଣେ ଓଡ଼ିଆ ରାଜନୀତିଜ୍ଞ । ସେ ଭାରତୀୟ ଜାତୀୟ କଂଗ୍ରେସ ଦଳର ପ୍ରତିନିଧି ଭାବରେ ୧୯୮୦, ୧୯୮୫, ୧୯୯୫ ଓ ୨୦୦୦ ମସିହାରେ ଯଥାକ୍ରମେ ୮ମ, ୯ମ, ୧୧ଶ ଓ ୧୨ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ପରମା ଓଡ଼ିଶା ବିଧାନ ସଭାରେ ବିଭିନ୍ନ ମନ୍ତ୍ରୀମଣ୍ଡଳରେ କାର୍ଯ୍ୟ କରିଥିଲେ ।

## ଜନ୍ମ, ପରିବାର ଓ ଶିକ୍ଷା 
ପରମା ପୂଜାରୀ ୧୯୫୪ ମସିହାର ଜୁଲାଇ ମାସ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଥିଲା ବଳୀ ପୂଜାରୀ । ସେ ସପ୍ତମ ଶ୍ରେଣୀଯାଏଁ ପାଠ ପଢ଼ିଥିଲେ । ପରମା ବିବାହ ପରେ ଜଣେ କୃଷକ ଭାବରେ କାର୍ଯ୍ୟ କରିଥିଲେ ।

ପରମା ୧୯୮୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ଉମରକୋଟ ବିଧାନ ସଭା ନିର୍ବାଚନ ମଣ୍ଡଳୀରୁ ଭାରତୀୟ ଜାତୀୟ କଂଗ୍ରେସ ଦଳର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ପରମା ୧୯୮୦ ମସିହାରୁ ୧୯୮୫ ମସିହା ଯାଏଁ ବିଧାୟିକା ଭାବରେ କାର୍ଯ୍ୟ କରିଥିଲେ ।

ଏହାପରେ ୧୯୮୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ପରମା ପୁଣିଥରେ ଉମରକୋଟ ବିଧାନ ସଭା ନିର୍ବାଚନ ମଣ୍ଡଳୀରୁ ଭାରତୀୟ ଜାତୀୟ କଂଗ୍ରେସ ଦଳର ପ୍ରତିନିଧି ଭାବରେ ନିର୍ବାଚନ ଲଢ଼ି ବିଜୟୀ ହୋଇ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହେଲେ । ଏହି ବିଧାନ ସଭାରେ ସେ ୧୯୮୫ ମସିହାରୁ ୧୯୯୦ ମସିହାଯାଏଁ କାର୍ଯ୍ୟ କରିଥିଲେ । ଏହି ବିଧାନ ସଭାରେ ପରମା ହେମାନନ୍ଦ ବିଶ୍ୱାଳଙ୍କର ମନ୍ତ୍ରୀମଣ୍ଡଳରେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ସେ ପ୍ରଥମେ ଜଣେ ଉପମନ୍ତ୍ରୀ ଭାବରେ ୧୯୮୬ ମସିହାରେ ହେମାନନ୍ଦଙ୍କର ମନ୍ତ୍ରୀମଣ୍ଡଳରେ ଯୋଗ ଦେଇଥିଲେ । ପରମା ଆଦିବାସୀ ଓ ହରିଜନ କଲ୍ୟାଣ ବିଭାଗର ଉପମନ୍ତ୍ରୀ ଭାବରେ ଯୋଗ ଦେଇଥିଲେ । ଏହି ବିଭାଗରେ ସେ ୨୨ ଜୁଲାଇ ୧୯୮୬ରୁ ୭ ଡିସେମ୍ବର ୧୯୮୯ ଯାଏଁ କାର୍ଯ୍ୟ କରିଥିଲେ । ପରେ ୭ ଡିସେମ୍ବର ୧୯୮୯ରୁ ୩ ମାର୍ଚ୍ଚ ୧୯୯୦ ଯାଏଁ ସେ ସ୍ୱାସ୍ଥ୍ୟ ଓ ପରିବାର କଲ୍ୟାଣ ବିଭାଗର ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ଏହି ବିଧାନ ସଭାରେ ଜାନକୀ ବଲ୍ଲବ ପଟ୍ଟନାୟକଙ୍କର ମନ୍ତ୍ରୀମଣ୍ଡଳ ଭଙ୍ଗ ହେବାପରେ ଗିରିଧର ଗମାଙ୍ଗଙ୍କ ମନ୍ତ୍ରୀମଣ୍ଡଳରେ ପରମା ମନ୍ତ୍ରୀ ହୋଇଥିଲେ । ସେ ଏକାସାଙ୍ଗରେ ଦୁଇଟି ବିଭାଗର ମନ୍ତ୍ରୀ ପଦରେ ଥିଲେ । ପରମା ୨୪ ଫେବୃଆରୀ ୧୯୯୯ରୁ  ୬ ଡିସେମ୍ବର ୧୯୯୯ ଯାଏଁ ଗିରିଧର ଗମାଙ୍ଗଙ୍କର ମନ୍ତ୍ରୀମଣ୍ଡଳ ଭଙ୍ଗ ହେବାଯାଏଁ ରାଜ୍ୟ ପଞ୍ଚାୟତିରାଜ ବିଭାଗ ଓ ରାଜ୍ୟ ଗ୍ରାମୀଣ ଉନ୍ନୟନ ବିଭାଗର ମନ୍ତ୍ରୀ ଭାବରେ କାର୍ଯ୍ୟ କରିଥିଲେ ।

### ବିଧାନ ସଭା ସଭ୍ୟ ବିବରଣୀ 
## ଆଧାର 
ଶ୍ରେଣୀ:୧୯୫୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:୮ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୯ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୧ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୨ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ଓଡ଼ିଆ ମହିଳା ରାଜନୀତିଜ୍ଞ
ଜୟଦ୍ରଥ ସୁନା

**ଜୟଦ୍ରଥ ସୁନା** (ଜନ୍ମ: ୧ ଜୁଲାଇ ୧୯୮୪), ଜଣେ କେନ୍ଦ୍ର ସାହିତ୍ୟ ଏକାଡେମୀ ଯୁବ ପୁରସ୍କାରପ୍ରାପ୍ତ ଓଡ଼ିଆ ସାହିତ୍ୟିକ । ନିଜ କବିତା ପୁସ୍ତକ *ଶୋଷ* ପାଇଁ ସେ ୨୦୧୮ ମସିହାରେ ଏହି ପୁରସ୍କାର ଲାଭ କରିଥିଲେ । ଜୟଦ୍ରଥଙ୍କ କବିତା ବିଭିନ୍ନ ଓଡ଼ିଆ ପତ୍ରପତ୍ରିକାରେ ପ୍ରକାଶିତ । ଶୋଷ ତାଙ୍କର ପ୍ରଥମ କବିତା ସଂକଳନ ଓ ଏଥିରେ ୩୨ଟି କବିତା ରହିଛି ।

ଜୟଦ୍ରଥ, ନିଜ ଲେଖାରେ ଶୋଷିତ, ଅବହେଳିତ ଓ ଆଦିବାସୀଙ୍କ ଜୀବନଶୈଳୀକୁ ଦର୍ଶେଇଥାନ୍ତି । ତାଙ୍କ ନିଜ ପିଲାଦିନ ଦାରିଦ୍ର‍ ଭିତରେ ବିତିଥିଲା । ବାପା ତାଙ୍କର ରିକ୍ସାଚାଳକ ଥିଲେ । ଦୟଦ୍ରଥ ଓଡ଼ିଆ ଓ ରାଜନୀତି ବିଜ୍ଞାନରେ ସ୍ନାତକୋତ୍ତର ଶିକ୍ଷାଲାଭ କରିଛନ୍ତି । ବର୍ତ୍ତମାନ ଶିକ୍ଷକତା କରୁଛନ୍ତି ।

## ରଚନାବଳୀ 
* ଶୋଷ - ୨୦୧୭

## ସମ୍ମାନ ଓ ପୁରସ୍କାର 
* କେନ୍ଦ୍ର ସାହିତ୍ୟ ଏକାଡେମୀ ଯୁବ ପୁରସ୍କାର - ୨୦୧୮

## ଆଧାର 
ଶ୍ରେଣୀ:ଓଡ଼ିଆ କବି
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୮୪ ଜନ୍ମ
ଶ୍ରେଣୀ:ଆନ୍ତର୍ଜାତୀୟ ମାତୃଭାଷା ଦିବସ ଗଣସମ୍ପାଦନା ୨୦୧୯
ରାମ ପ୍ରସାଦ ମହାନ୍ତି

**ରାମ ପ୍ରସାଦ ମହାନ୍ତି** (ଜନ୍ମ: ୧୯୨୪; ଜନ୍ମନାମ: ଦୁର୍ଗାଚରଣ ମହାନ୍ତି) ଜଣେ ଓଡ଼ିଆ ଲେଖକ, ଅନୁବାଦ ଓ ଶିଶୁ ସାହିତ୍ୟିକ । ସେ ଓଡ଼ିଶା ଶିଶୁ ସାହିତ୍ୟ ଜଗତରେ ଜହୁରୀ ଭାଇ ଭାବରେ ପରିଚିତ । ସେ ୧୯୯୧ ମସିହାରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଓ ୨୦୧୨ ମସିହାରେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପାଇଥିଲେ । 

## ଜନ୍ମ ଓ ଶିକ୍ଷା
ରାମ ପ୍ରସାଦ ମହାନ୍ତି ୧୯୨୪ ମସିହାରେ ଓଡ଼ିଶାର ପୁରୀ ଜିଲ୍ଲାର ନିମାପଡ଼ା ଅଧିନସ୍ଥ କଣ୍ଟିଲୋଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ହେଉଛନ୍ତି ସାଧୁଚରଣ ମହାନ୍ତି ଏବଂ ମାଆ ରେଖା ମହାନ୍ତି । ସେ ୧୯୩୮ ମସିହାରେ ମଧ୍ୟ ଇଂରାଜୀ ସ୍କୁଲରୁ ପାଠ ପଢ଼ା ଶେଷ କରିଥିଲେ ଏବଂ ଏହାପରେ ସେ ସ୍ୱାଧୀନତା ସଂଗ୍ରାମ ଆନ୍ଦୋଳନରେ ଯୋଗ ଦେଇଥିଲେ ।
* କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର, ୨୦୧୨
* ଶିଶୁ ସାହିତ୍ୟ ରତ୍ନ, ୨୦୦୨ (ଶିଶୁ ସାହିତ୍ୟ ଲେଖକ ସମ୍ମେଳନ, ଓଡ଼ିଶା ପ୍ରଦତ୍ତ)
## ଆଧାର
ଶ୍ରେଣୀ:୧୯୨୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ସାହିତ୍ୟିକ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ଶିଶୁ ସାହିତ୍ୟିକ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ପୁରୀ ଜିଲ୍ଲାର ଲୋକ
ଶ୍ରେଣୀ:ଆନ୍ତର୍ଜାତୀୟ ମାତୃଭାଷା ଦିବସ ଗଣସମ୍ପାଦନା ୨୦୧୯
ଭେନଲାଫାକ୍ସିନ

**ଭେନଲାଫାକ୍ସିନ** (ଇଂରାଜୀ ଭାଷାରେ **Venlafaxine**, ଏକ ବିକ୍ରୟ ନାମ **ଏଫେକ୍ସର**/ **Effexor**) ଏକ ସେରୋଟୋନିନ-ନରଏପିନେଫ୍ରିନ ରିଅପଟେକ ଇନହିବିଟର (serotonin-norepinephrine reuptake inhibitor/ SNRI) ଶ୍ରେଣୀର ଏକ ଅବସାଦରୋଧୀ ଔଷଧ । ପ୍ରମୁଖ ଅବସାଦ ବେମାରୀ/ MDD), ଜେନେରାଲାଇଜଡ ଅଙ୍ଗଜାଇଟି ଡିଜଅର୍ଡ଼ର (generalized anxiety disorder/ GAD), ପ୍ୟାନିକ ଡିଜ‌ଅର୍ଡ଼ର ଓ ସୋସିଆଲ ଫୋବିଆ (social phobia) ଇତ୍ୟାଦି ରୋଗମାନଙ୍କ ଚିକିତ୍ସାରେ ଏହା ଦିଆଯାଏ । ସନ ୨୦୧୬ରେ ଏହାର ୧୫ ନିୟୁତ ପ୍ରେସକ୍ରିପସନ ହୋଇ ସର୍ବାଧିକ ପ୍ରେସକ୍ରିପସନ ତାଲିକାରେ ୫୧ତମ ସ୍ଥାନ ଅଧିକାର କରିଥିଲା ।

## ଆଧାର
## ବାହ୍ୟ ଲିଙ୍କ
*U.S. National Center for Biotechnology Information: Medical Genetics Summaries - Venlafaxine Therapy and CYP2D6 Genotype
*U.S. Food and Drug Administration information on Effexor
* Efexor patient information leaflet (UK)
* Effexor XR prescribing information for healthcare professionals (pdf) (USA only) Archived from the original on 17 September 2006.
* Detailed Patient/Parent Information on Effexor
* List of international brand names for Venlafaxine
* U.S. National Library of Medicine: Drug Information Portal -Venlafaxine

ଶ୍ରେଣୀ:ଔଷଧ
ଶ୍ରେଣୀ:ଚିକିତ୍ସା ବିଜ୍ଞାନ
ରାସେଶ୍ୱରୀ ପାଣିଗ୍ରାହୀ

**ରାସେଶ୍ୱରୀ ପାଣିଗ୍ରାହୀ** (୨୮ ଅକ୍ଟୋବର ୧୯୪୬ – ୧୬ ଫେବୃଆରୀ ୨୦୨୬) ଜଣେ ଓଡ଼ିଆ ରାଜନୀତିଜ୍ଞ ଥିଲେ। ସେ ୨୦୧୪ ଓଡ଼ିଶା ବିଧାନ ସଭା ନିର୍ବାଚନରେ ସମ୍ବଲପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଓଡ଼ିଶା ବିଧାନ ସଭାର ୧୫ଶ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ ଓ ପରିବାର 
ରାସେଶ୍ୱରୀ ପାଣିଗ୍ରାହୀ ୧୯୪୬ ମସିହାର ଅକ୍ଟୋବର ୨୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନୃସିଂହ ପାଣିଗ୍ରାହୀ । ତାଙ୍କ ଭାଇ ଶ୍ରୀବଲ୍ଲଭ ପାଣିଗ୍ରାହୀ ମଧ୍ୟ ଜଣେ ରାଜନେତା ଥିଲେ ।

## ଶିକ୍ଷା ଓ ପେଷା 
ରାସେଶ୍ୱରୀ ପାଣିଗ୍ରାହୀ ରାଉରକେଲାର ଇସ୍ପାତ ବିଦ୍ୟାଳୟରୁ ତାଙ୍କର ଦଶମ ଶ୍ରେଣୀ ପାଶ୍ କରିଥିଲେ । ଦଶମ ଶ୍ରେଣୀ ପରୀକ୍ଷା ପାଶ୍ ପରେ ସେ ସମ୍ବଲପୁରର ଜିଏମ୍ କଲେଜରେ ପାଠ ପଢ଼ିଥିଲେ । ପିଲାବେଳୁ ତାଙ୍କର ଜଣେ ଡାକ୍ତର ହେବାର ଇଚ୍ଛା ଥିଲା ଏବଂ ପରବର୍ତ୍ତୀ ସମୟରେ ସେ ଚିକିତ୍ସା ବିଭାଗରେ ପାଠ ପଢ଼ିଥିଲେ । ପୂର୍ବରୁ ୨୦୦୯ ଓଡ଼ିଶା ବିଧାନ ସଭା ନିର୍ବାଚନରେ ବିଜୁ ଜନତା ଦଳ ସମ୍ବଲପୁର ବିଧାନ ସଭା ନିର୍ବାଚନ ମଣ୍ଡଳୀରୁ କୌଣସି ପ୍ରାର୍ଥୀ ଛିଡ଼ା କରିନଥିଲା । ୨୦୧୪ରେ ରାସେଶ୍ୱରୀଙ୍କୁ ସମ୍ବଲପୁରୁ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିବାର ସୁଯୋଗ ମିଳିଥିଲା । ଏହି ନିର୍ବାଚନ ମଣ୍ଡଳୀରେ ପୂର୍ବରୁ ଲଗାତାର ତିନିଥର ବିଧାୟକ ଭାବରେ ଓଡ଼ିଶା ବିଧାନ ସଭାର ୧୨ଶ, ୧୩ଶ ଓ ୧୪ଶ ସଭାକୁ ନିର୍ବାଚିତ ହୋଇଥିଲେ ଜୟ ନାରାୟଣ ମିଶ୍ର । ୨୦୧୪ ନିର୍ବାଚନରେ ମଧ୍ୟ ଜୟ ନାରାୟଣ ଭାରତୀୟ ଜନତା ପାର୍ଟିର ପ୍ରତିନିଧି ଭାବରେ ପୁଣିଥରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ଜୟ ନାରାୟଣ ସମୁଦାୟ ୩୮, ୪୦୪ ଖଣ୍ଡ ଭୋଟ ପାଇଥିଲେ, ଯାହାକି ସମୁଦାୟ ଭୋଟର ୩୩.୯୩ ପ୍ରତିଶତ ଥିଲା । ରାସେଶ୍ୱରୀ ଏହି ନିର୍ବାଚନରେ ସମୁଦାୟ ୪୮,୩୬୨ ଖଣ୍ଡ ଅର୍ଥାତ ୪୨.୭୩ ପ୍ରତିଶତ ଭୋଟ ପାଇ ପ୍ରଥମ ସ୍ଥାନରେ ରହି ବିଜୟୀ ହୋଇ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ନିର୍ବାଚନରେ ରାସେଶ୍ୱରୀ ୯,୯୫୮ ଖଣ୍ଡ ଭୋଟରେ ଭାରତୀୟ ଜନତା ପାର୍ଟିର ପ୍ରାର୍ଥୀ ଜୟ ନାରାୟଣ ମିଶ୍ରଙ୍କୁ ହରାଇଥିଲେ ।

ସମ୍ବଲପୁରରେ ଆଇ ଆଇ ଏମ୍ ପ୍ରତିଷ୍ଠାବେଳେ ରାସେଶ୍ୱରୀ ବିଧାୟିକା ପଦରୁ ଇସ୍ତଫା ଦେବାସହ ବିଜୁ ଜନତା ଦଳରୁ ଇସ୍ତଫା ଦେଇଥିଲେ ବୋଲି କେହି ଜଣେ ମିଥ୍ୟା ଖବର ମିଡ଼ିଆରେ ପଠାଇଥିଲା, ଫଳରେ ବିବାଦର ସୁତ୍ରପାତ ହୋଇଥିଲା । ସେ ସ୍ନାୟୁଜନିତ ରୋଗରେ ପୀଡ଼ିତ ହୋଇ ଚିକିତ୍ସିତ ଥିଲେ ଏବଂ ମୃତ୍ୟୁ ବେଳକୁ ତାଙ୍କୁ ୭୯ ବର୍ଷ ବୟସ ହୋଇଥିଲା ।

## ଆଧାର
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବିଜୁ ଜନତା ଦଳ ରାଜନେତା
ଶ୍ରେଣୀ:୧୫ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ସମ୍ବଲପୁର ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ମହିଳା ରାଜନୀତିଜ୍ଞ
ଲିସିନୋପ୍ରିଲ/ହାଇଡ୍ରୋକ୍ଲୋରୋଥିଆଜାଇଡ

**ଲିସିନୋପ୍ରିଲ/ହାଇଡ୍ରୋକ୍ଲୋରୋଥିଆଜାଇଡ (**ଇଂରାଜୀ ଭାଷାରେ **Lisinopril/hydrochlorothiazide)**, **ଜେଷ୍ଟୋରେଟିକ** ଏକ ବାଣିଜ୍ୟ ନାମ, ହେଉଛି ଲିସିନୋପ୍ରିଲ ଏବଂ ହାଇଡ୍ରୋକ୍ଲୋରୋଥିଆଜାଇଡ ନାମକ ଦୁଇ ଔଷଧର ମିଶ୍ରଣ । ଉଚ୍ଚ ରକ୍ତଚାପର ଚିକିତ୍ସା ପାଇଁ ଏହା ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ଗୁରୁତର ପାର୍ଶ୍ୱ ପ୍ରତିକ୍ରିୟାରେ ଆଞ୍ଜିଓଇଡିମା ଏବଂ ନିମ୍ନ ରକ୍ତଚାପ ହୋଇପାରେ । ଏହା ଏକ ସ୍ୱତନ୍ତ୍ର ନାମ ବିହୀନ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୨୦୧୭ରେ ଏକ ମାତ୍ରା ପିଛା ପ୍ରାୟ ୦.୪୦ ଡକାର ଖର୍ଚ୍ଚ ହୁଏ । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ସିପ୍ରା ମଲ୍ଲିକ

**ସିପ୍ରା ମଲ୍ଲିକ** (ଜନ୍ମ: ୧୬ ସେପ୍ଟେମ୍ବର ୧୯୬୧) ଜଣେ ଭାରତୀୟ ରାଜନୀତିଜ୍ଞ, ଓକିଲ, ପୂର୍ବତନ ପ୍ରଧ୍ୟାପକ ଓ ଓଡ଼ିଆ ଲେଖିକା । ସେ ବିଜୁ ଜନତା ଦଳର ପ୍ରତିନିଧି ଭାବରେ ୨୦୦୯ ମସିହାର ଓଡ଼ିଶା ବିଧାନ ସଭା ନିର୍ବାଚନରେ କେନ୍ଦ୍ରାପଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ବିଧାୟକ ହୋଇ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଓଡ଼ିଆ ରାଜନେତା ପ୍ରହଲ୍ଲାଦ ମଲ୍ଲିକ ତାଙ୍କ ବାପା ଓ ଓଡ଼ିଆ ଲେଖିକା ସୁପ୍ରିୟା ମଲ୍ଲିକ ତାଙ୍କ ଭଉଣୀ ।

## ଜନ୍ମ, ଶିକ୍ଷା ଓ ପରିବାର 
ସିପ୍ରା ମଲ୍ଲିକ ୧୯୬୧ ମସିହାର ସେପ୍ଟେମ୍ବର ମାସ ୧୬ ତାରିଖ ଦିନ ଜନ୍ମଗ୍ରହଣ କରିଥିଲେ । ତାଙ୍କ ରଚିତ ଏକ ପୁସ୍ତକ ମଧ୍ୟ ପ୍ରକାଶ ପାଇଛି । ସେ *ମୁହୂର୍ତ୍ତ ମଞ୍ଜରିତ* ନାମକ ଏକ କାବ୍ୟ ପୁସ୍ତକ ପ୍ରକାଶ କରିଥିଲେ, ଯେଉଁଥିରେ ତାଙ୍କ ରଚିତ ଏକ କବିତା ସଂକଳନ ପ୍ରକାଶ ପାଇଥିଲା । ସେ ଜଗନ୍ନାଥ ଦାସଙ୍କୁ ବିବାହ କରିଥିଲେ ଓ ଦମ୍ପତ୍ତିଙ୍କର ଦୁଇଟି ଝିଅ ଅଛନ୍ତି । ସେ ରାଜନୀତିରେ ଯୋଗ ଦେବା ପୂର୍ବରୁ କଟକର ରେଭେନ୍ସା ମହାବିଦ୍ୟାଳୟରେ ଜଣେ ସଂସ୍କୃତ ପ୍ରଧ୍ୟାପକ ଭାବରେ କାର୍ଯ୍ୟ କରୁଥିଲେ । ସେ ସମୁଦାୟ ୬୨,୪୩୬ ଖଣ୍ଡ ଭୋଟ ପାଇଥିବାବେଳେ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଗଣେଶ୍ୱର ବେହେରା ସମୁଦାୟ ୪୬,୫୦୫ ଖଣ୍ଡ ଭୋଟ ପାଇ ୨ୟ ସ୍ଥାନରେ ଥିଲେ ଏବଂ ଭାରତୀୟ ଜନତା ପାର୍ଟିର ପ୍ରାର୍ଥୀ ବିଜୟ କୁମାର ମଲ୍ଲିକ ଏହି ନିର୍ବାଚନରେ ସମୁଦାୟ ୬,୮୬୧ ଖଣ୍ଡ ଭୋଟ ପାଇଁ ୩ୟ ସ୍ଥାନରେ ଥିଲେ । ଏହି ନିର୍ବାଚନରେ ଲଢ଼ିଥିବା ବାକି ୬ଟି ରାଜନୈତିକ ଦଳର ପ୍ରାର୍ଥୀମାନେ ୧୦୦୦ରୁ କମ ଖଣ୍ଡ ଭୋଟ ପାଇଥିଲେ । ଏହି ନିର୍ବାଚନରେ ସିପ୍ରା ବିଜୟୀ ହୋଇ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ଏବଂ ୨୦୦୯ ମସିହାରୁ ୨୦୧୪ ମସିହାଯାଏଁ କେନ୍ଦ୍ରାପଡ଼ା ବିଧାନ ସଭା ନିର୍ବାଚନ ମଣ୍ଡଳୀର ବିଧାୟିକା ଭାବରେ କାର୍ଯ୍ୟ କରିଥିଲେ । ସେ ରାଜ୍ୟ ଖାଦ୍ୟ ଯୋଗାଣ ବିଭାଗରେ ଜଣେ ସଦସ୍ୟ ଭାବରେ ସେ ଏବେ କାର୍ଯ୍ୟ କରୁଛନ୍ତି । ଓଡ଼ିଶାକୁ ସ୍ୱତନ୍ତ୍ର ରାଜ୍ୟ ପାହ୍ୟା ଦାବି କରି ନବୀନ ପଟ୍ଟନାୟକ ପ୍ରଣବ ମୁଖାର୍ଜୀଙ୍କୁ ଲେଖିଥିବା ଚିଠିରେ ସେ ମଧ୍ୟ ଏହା ଉପରେ ନିଜ ମତ ରଖିଥିଲେ ।  

## ଆଧାର 
ଶ୍ରେଣୀ:୧୯୬୧ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:କଟକ ଜିଲ୍ଲାର ଲୋକ
ଶ୍ରେଣୀ:୧୪ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ଓଡ଼ିଆ ମହିଳା ରାଜନୀତିଜ୍ଞ
ଶ୍ରେଣୀ:ବିଜୁ ଜନତା ଦଳ ରାଜନେତା
ଅଭିନନ୍ଦନ ବର୍ଦ୍ଧମାନ

**ଅଭିନନ୍ଦନ ବର୍ଦ୍ଧମାନ** (ଜନ୍ମ: ୨୧ ଜୁନ ୧୯୮୩) ଭାରତୀୟ ବାୟୁସେନାର ଜଣେ ୱିଙ୍ଗ କମାଣ୍ଡର ଯିଏ କି ମିଗ-୨୧ ବାଇଶନ ବିମାନର ପାଇଲଟ ଅଟନ୍ତି । ସେ ୨୦୧୯ ମସିହାରେ ହୋଇଥିବା ଭାରତ-ପାକିସ୍ତାନ ତିକ୍ତତା ମଧ୍ୟରେ ଯୁଧ୍ୟବନ୍ଦୀ ହୋଇ ପାକିସ୍ତାନରେ ଦୁଇ ଦିନ ଥିଲେ ।

## ପ୍ରାରମ୍ଭିକ ଜୀବନ ଏବଂ ପେଶା 
ଅଭିନନ୍ଦନ ୨୧ ଜୁନ ୧୯୮୩ ମସିହାରେ ଏୟାର ମାର୍ଶାଲ ସିଂହାକୁଟ୍ଟୀ ବର୍ଦ୍ଧମାନଙ୍କ ପରିବାରରେ ତାମିଲନାଡ଼ୁ, ଭାରତରେ ଜନ୍ମଗ୍ରହଣ କରିଥିଲେ । ତାଙ୍କର ବୋଉ ଜଣେ ଡାକ୍ତର ଅଟନ୍ତି । ମାତ୍ର ଏହି ଆକାଶୀୟ ଗୋଡ଼ାଗୋଡ଼ିରେ ସେ ପାକିସ୍ତାନର ଆକାଶ ସୀମା(ପାକିସ୍ତାନ ଅଧିକୃତ କାଶ୍ମୀର) ମଧ୍ୟକୁ ପ୍ରବେଶ କରିଯାଇଥିଲେ । ଯେଉଁଠାରେ ତାଙ୍କର ବିମାନକୁ ପାକିସ୍ତାନୀ ବାୟୁସେନା ଗୁଳିକରି ଖସାଇଦେଇଥିଲେ । ପରେ ଭାରତୀୟ ବିଦେଶ ମନ୍ତ୍ରାଳୟ ଜଣେ ଭାରତୀୟ ପାଇଲଟ ନିଖୋଜ ଥିବା ଘୋଷଣା କରିଥିଲେ । ପାକିସ୍ତାନରେ ତାଙ୍କୁ ଯୁଦ୍ଧବନ୍ଦୀ ଭାବରେ ଦୁଇ ଦିନ ରଖାଯାଇଥିଲା ।

## ସ୍ୱଦେଶ ପ୍ରତ୍ୟାବର୍ତ୍ତନ 
୨୮ ଫେବୃୟାରୀ ୨୦୧୯ ମସିହାରେ ପାକିସ୍ତାନ ସରକାର ଦୁଇ ଦେଶ ମଧ୍ୟରେ ଶାନ୍ତି ସ୍ଥାପନା ପାଇଁ ଅଭିନନ୍ଦନଙ୍କୁ ଏହାର ପରଦିନ ଅର୍ଥାତ ମଇ ପହିଲାରେ ଭାରତକୁ ହସ୍ତାନ୍ତର କରିବେ ବୋଲି ଘୋଷଣା କରିଥିଲେ । 

ମଇ ପହିଲାରେ ୱାଘା ସୀମାରେ ସନ୍ଧ୍ୟା ୯ଟା ବାଜି ୨୨ ମିନିଟରେ ଅଭିନନ୍ଦନ ପୁନର୍ବାର ଭାରତରେ ପ୍ରବେଶ କରିଥିଲେ ।

## ଆହୁରି ପଢ଼ନ୍ତୁ 
* ୨୦୧୯ ପୁଲୱାମା ଆକ୍ରମଣ 

## ଆଧାର 
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:Pages with unreviewed translations
ଶ୍ରେଣୀ:୧୯୮୩ ଜନ୍ମ
ସୁନୀଲ କୁମାର ପୃଷ୍ଟି

**ସୁନୀଲ କୁମାର ପୃଷ୍ଟି** (୧୩ ମଇ ୧୯୬୩ - ୨୨ ମଇ ୨୦୨୪), ଜଣେ ଓଡ଼ିଆ କବି ଓ ସମ୍ପାଦକ ଥିଲେ । ତାଙ୍କ କେତେକ ଉଲ୍ଲେଖନୀୟ ରଚନା ମଧ୍ୟରେ କବିତା ସଙ୍କଳନ *ଚିହ୍ନା ଚିହ୍ନା ନିର୍ଜନତା* (୧୯୮୮), *ପୁଅ ପାଇଁ ପ୍ରାଥନା* (୨୦୦୧), କବିତା ସଂକଳନ *ତନୁଲତାର କବିତା* (୨୦୦୮), *ଅସଫଳ କବିତା (*୨୦୦୮), *ନୀରବତାର ନାଁ ନାହିଁ* (୨୦୨୦‌), *ମନୋଜ୍ଞ ମନୋଜ ଗଳ୍ପମାଳା* (୨୦୧୩) ଏବଂ *ଦେହ ଦେଉଳ* ଆଦି ଅନ୍ୟତମ । *ତନୁଲତାର କବିତା* ପାଇଁ ସେ ୨୦୦୮ ମସିହାରେ କାବ୍ୟ କବିତା ବର୍ଗରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରଦ୍ୱାରା ସମ୍ମାନିତ ହୋଇଥିଲେ । ସେ ଓଡ଼ିଆ ପତ୍ରିକା *ସଚିତ୍ର ବିଜୟା* (୧୯୯୬ ଅକ୍ଟୋବରରୁ ୨୦୦୯), *ସାହିତ୍ୟ ପୃଥିବୀ* (୨୦୧୦ରୁ ୨୦୧୨) ଓ *ଶିଶିର* (୨୦୧୩ରୁ ୨୦୧୭) ଆଦିର ସମ୍ପାଦକ ଭାବରେ କାର୍ଯ୍ୟ କରିଥିଲେ ।

## ସଂକ୍ଷିପ୍ତ ଜୀବନୀ 
ସୁନୀଲ କୁମାର ୧୯୬୩ ମଇ ମାସ ୧୩ ତାରିଖରେ ତତ୍କାଳୀନ ସମ୍ବଲପୁର ଜିଲ୍ଲା ଓ ଆଧୁନିକ ବରଗଡ଼ ଜିଲ୍ଲାର ବରଗଡ଼ ସହରରେ ଜନ୍ମଗ୍ରହଣ କରିଥିଲେ । ରାୟଗଡ଼ାରେ ଉଚ୍ଚ ଶିକ୍ଷା ସମାପ୍ତ କରିବା ପରେ ସେ ଜେକେ ପେପରମିଲ ମହାବିଦ୍ୟାଳୟରେ ଅଧ୍ୟାପନା କରିଥିଲେ । ପରେ ସେ ଚାକିରୀ ଛାଡ଼ି ସଂପୂର୍ଣ୍ଣ ଭାବରେ ସାହିତ୍ୟ ରଚନା ଓ ସମ୍ପାଦନା ଆରମ୍ଭ କରିଥିଲେ । ସେ ଅଧ୍ୟାପିକା ଗୀତା ଦିକ୍ଷୀତଙ୍କୁ ବିବାହ କରିଥିଲେ । ଏହି ଦମ୍ପତ୍ତିଙ୍କର ସୃଜନ ସାରସ୍ୱତ ନାମରେ ଜଣେ ପୁତ୍ର ସନ୍ତାନ ଅଛନ୍ତି । 

## ରଚନାବଳୀ
* *ଦେହ ଦେଉଳ*
* *ଚିହ୍ନା ଚିହ୍ନା ନିର୍ଜନତା* (୧୯୮୮)
* *ପୁଅ ପାଇଁ ପ୍ରାଥନା* (୨୦୦୧)
* *ଅସଫଳ କବିତା (*୨୦୦୮)
* *ତନୁଲତାର କବିତା* (୨୦୦୮)
* *ନୀରବତାର ନାଁ ନାହିଁ
* *ପାଞ୍ଚଟି ପୃଥିବୀ
* *ମନୋଜ୍ଞ ମନୋଜ ଗଳ୍ପମାଳା* (୨୦୧୩; ବିଜୟାନନ୍ଦ ସିଂହ ଏବଂ ସୁନୀଲ କୁମାର ପୃଷ୍ଟିଙ୍କଦ୍ୱାରା ସହ-ସମ୍ପାଦିତ)

## ପୁରସ୍କାର ଓ ସମ୍ମାନ
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର - ୨୦୦୮ (*ତନୁଲତାର କବିତା* ପାଇଁ)
* ବସନ୍ତ ମୁଦୁଲି ପୁରସ୍କାର
* ପ୍ରଜାତନ୍ତ୍ର ପୁରସ୍କାର
* ହୀରାଖଣ୍ଡ ପୁରସ୍କାର

## ମୃତ୍ୟୁ 
୨୦୨୪ ମଇ ୨୨ ତାରିଖରେ ହୃଦ୍‌ଘାତ ଯୋଗୁ ତାଙ୍କର ୬୨ ବର୍ଷ ବୟସରେ ଭୁବନେଶ୍ୱରରେ ଦେହାନ୍ତ ହୋଇଥିଲା ।

## ଆଧାର
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଆନ୍ତର୍ଜାତୀୟ ମାତୃଭାଷା ଦିବସ ଗଣସମ୍ପାଦନା ୨୦୧୯
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:୧୯୬୩ ଜନ୍ମ
ଶ୍ରେଣୀ:୨୦୨୪ ମୃତ୍ୟୁ
ଶ୍ରେଣୀ:ବସନ୍ତ ମୁଦୁଲି କବିତା ପୁରସ୍କାର ସମ୍ମାନିତ
ଇନ୍ଦୁ ମିଶ୍ର

**ଇନ୍ଦୁ ମିଶ୍ର** (ଜନ୍ମ: ୧ ମଇ ୧୯୫୭), ଜଣେ ଓଡ଼ିଆ ପ୍ରାବନ୍ଧିକା ଓ ସମାଲୋଚିକା । ସେ ବୃତ୍ତିରେ ଜଣେ ଅଧ୍ୟାପିକା ଥିଲେ ଓ ରମାଦେବୀ ମହିଳା ମହାବିଦ୍ୟାଳୟ ଆଦି ଅନୁଷ୍ଠାନରେ ଶିକ୍ଷାଦାନ କରିଥିଲେ ।

## ରଚନାବଳୀ 
### ପ୍ରବନ୍ଧ ଓ ସମାଲୋଚନା 
* ସମୀକ୍ଷା ସଂଦର୍ଭ - ୧୯୮୨ (ଫ୍ରେଣ୍ଡସ ପବ୍ଳିସରସ)
* ମିଥ ଓ ଏହାର କବିତା ପ୍ରୟୋଗ - ୧୯୮୪ (ଗ୍ରନ୍ଥ ମନ୍ଦିର, କଟକ)
* ଓଡ଼ିଆ କାବ୍ୟଧାରାରେ ବାସ୍ତବବାଦୀ ଚେତନା - ୧୯୮୯ (ବିଦ୍ୟାପୁରୀ)
* ଆଧୁନିକ ଓଡ଼ିଆ କବିତାର ଦୃଷ୍ଟି ଓ ଦିଗନ୍ତ - ୧୯୯୧ (ଓଡ଼ିଶା ବୁକ ଷ୍ଟୋର)
* କଥାସୃଷ୍ଟି : କାବ୍ୟଦୃଷ୍ଟି - ୨୦୦୧ (ଓଡ଼ିଶା ବୁକ ଷ୍ଟୋର)
* ସାହିତ୍ୟରେ ଆଧୁନିକତା - ୨୦୦୩ (ନବଦିଗନ୍ତ)
* ଋତୁପର୍ଣ୍ଣା (ବିଦ୍ୟାପୁରୀ, କଟକ)
### କବିତା 
* ଅନ୍ୟ ସବୁ ପ୍ରତିଶ୍ରୁତି - ୧୯୯୨ (ସାଥି ମହଲ, କଟକ)
* ଯୁଈ ଗଛ - ୨୦୧୨ (ପ୍ରାଚୀ ସାହିତ୍ୟ ପ୍ରତିଷ୍ଠାନ)
* ଆବିଷ୍କାର ଦୁଃଖ - ୧୯୯୮ (ଓଡ଼ିଶା ବୁକ ଷ୍ଟୋର)
**ଲଳିତ ନିବନ୍ଧ**
* ନିଜ ନିଜ ଅଭିନୟ - ୧୯୯୫ (ଓଡ଼ିଶା ବୁକ ଷ୍ଟୋର)
* ମର୍ତ୍ତ୍ୟମାୟା (ଅନନ୍ତ ନିର୍ଝର ପ୍ରକାଶନୀ)

## ସମ୍ମାନ ଓ ପୁରସ୍କାର 
* ଝଙ୍କାର ପୁରସ୍କାର
* ଗୋକର୍ଣ୍ଣିକା ସମ୍ମାନ
* ଜୀବନରଙ୍ଗ ସମ୍ମାନ

## ଆଧାର 
ଶ୍ରେଣୀ:ଓଡ଼ିଆ ସମାଲୋଚକ
ଶ୍ରେଣୀ:୧୯୫୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଆନ୍ତର୍ଜାତୀୟ ମାତୃଭାଷା ଦିବସ ଗଣସମ୍ପାଦନା ୨୦୧୯
ଶ୍ରେଣୀ:ଓଡ଼ିଆ ଲୋକ
ବିଜୟଲକ୍ଷ୍ମୀ ପଟ୍ଟନାୟକ

**ବିଜୟଲକ୍ଷ୍ମୀ ପଟ୍ଟନାୟକ** (ଜନ୍ମ: ୩୦ ଅକ୍ଟୋବର ୧୯୫୫) ଜଣେ ଓଡ଼ିଆ ରାଜନୀତିଜ୍ଞ । ସେ ବିଜୁ ଜନତା ଦଳର ପ୍ରତିନିଧି ଭାବରେ ୨୦୦୦ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ଖଣ୍ଡପଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ବିଧାୟକ ହୋଇ ୧୨ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହାପରେ ୨୦୦୪ ଓଡ଼ିଶା ବିଧାନ ସଭା ନିର୍ବାଚନରେ ସ୍ୱାଧୀନ ଭାବରେ ନିର୍ବାଚନ ଲଢ଼ି ପୁଣିଥରେ ଖଣ୍ଡପଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ଶିକ୍ଷା ଓ ପରିବାର 
ବିଜୟଲକ୍ଷ୍ମୀ ପଟ୍ଟନାୟକ ୧୯୫୫ ମସିହାର ଅକ୍ଟୋବର ମାସ ୩୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଥିଲା ହୃଷୀକେଶ ପଟ୍ଟନାୟକ । ସେ କଳାରେ ସ୍ନାତକ କରିଥିଲେ । ବିଜୟଲକ୍ଷ୍ମୀ ଅରୁଣ କୁମାର ପଟ୍ଟନାୟକଙ୍କୁ ବିବାହ କରିଥିଲେ । ଏହି ଦମ୍ପତ୍ତିଙ୍କର ଗୋଟିଏ ପୁଅ ଓ ଗୋଟିଏ ଝିଅ ଅଛି । ବିଜୟଲକ୍ଷ୍ମୀଙ୍କର ପତି, ଅରୁଣ ଜଣେ ରାଜନୀତିଜ୍ଞ ଥିଲେ । ସେ ଜନତା ଦଳର ରାଜନୈତିକ ଦଳ ସହ ରାଜନୀତିରେ ସକ୍ରିୟ ଥିଲେ । ବିଜୟଲକ୍ଷ୍ମୀ ଏହି ବିଧାନ ସଭାରେ ୨୦୦୦ ମସିହାରୁ ବିଜୁ ଜନତା ଦଳର ପ୍ରଥମ ସରକାର ୨୦୦୪ ମସିହାରେ ଭଙ୍ଗ ହେବାଯାଏଁ ବିଧାୟିକା ଭାବରେ କାର୍ଯ୍ୟ କରିଥିଲେ । ଏହି ବିଧାନ ସଭାରେ ବିଜୟଲକ୍ଷ୍ମୀ ଗୃହ ରେଳ କମିଟି, ଗୃହ ମହିଳା ଓ ଶିଶୁ ବିକାଶ କଲ୍ୟାଣ କମିଟି, ପାଠାଗାର କମିଟି ଆଦିର ଜଣେ ସଦସ୍ୟ ଭାବରେ କାର୍ଯ୍ୟ କରିଥିଲେ ।

ଏହାର ପରବର୍ତ୍ତୀ ନିର୍ବାଚନ, ୨୦୦୪ ଓଡ଼ିଶା ବିଧାନ ସଭା ନିର୍ବାଚନରେ ସେ ପୁଣିଥରେ ଖଣ୍ଡପଡ଼ା ଆସନରୁ ନିର୍ବାଚନ ଲଢ଼ିଥିଲେ, ମାତ୍ର ଏହି ନିର୍ବାଚନରେ ସେ ବିଜୁ ଜନତା ଦଳର ପ୍ରତିନିଧି ଭାବରେ ନୁହେଁ, ଜଣେ ସ୍ୱାଧୀନ ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ଓଡ଼ିଶା ବିଧାନ ସଭାର ୧୩ଶ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୨୦୦୪ ମସିହାରୁ ୨୦୦୯ ମସିହାଯାଏଁ ବିଧାୟିକା ଭାବରେ କାର୍ଯ୍ୟ କରିଥିଲେ । ଏହି ବିଧାନ ସଭାରେ ସେ ବିଭିନ୍ନ କମିଟିର ଜଣେ ସଦସ୍ୟ ଭାବରେ କାର୍ଯ୍ୟ କରିଥିଲେ ।

୨୦୦୯ ଓଡ଼ିଶା ବିଧାନ ସଭା ନିର୍ବାଚନରେ ବିଜୟଲକ୍ଷ୍ମୀ ବିଜୁ ଜନତା ଦଳ ପରିତ୍ୟାଗ କରି ଭାରତୀୟ ଜନତା ପାର୍ଟିରେ ଯୋଗ ଦେଇଥିଲେ ଓ ଭାଜପାର ପ୍ରତିନିଧି ଭାବରେ ପୁଣିଥରେ ଖଣ୍ଡପଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ମାତ୍ର ଏହି ନିର୍ବାଚନରେ ସେ ମାତ୍ର ୩,୩୩୨ ଖଣ୍ଡ ଭୋଟ ପାଇ ୩ୟ ସ୍ଥାନରେ ରହି ପରାଜିତ ହୋଇଥିଲେ । ଏହି ନିର୍ବାଚନରେ ବିଜୁ ଜନତା ଦଳର ପ୍ରାର୍ଥୀ ସିଦ୍ଧାର୍ଥ ଶେଖର ସିଂହ ସମୁଦାୟ ୬୧,୬୫୪ ଖଣ୍ଡ ଭୋଟ ପାଇବା ସହ ବିଜୟୀ ହୋଇଥିଲେ ଏବଂ ଭାରତୀୟ ଜାତୀୟ କଂଗ୍ରେସ ଦଳର ପ୍ରାର୍ଥୀ ସୌମ୍ୟ ରଞ୍ଜନ ପଟ୍ଟନାୟକ ସମୁଦାୟ ୪୪,୮୪୦ ଖଣ୍ଡ ଭୋଟ ପାଇଁ ୨ୟ ସ୍ଥାନରେ ରହିଥିଲେ ।

## ଆଧାର 
ଶ୍ରେଣୀ:୧୯୫୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:୧୨ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୩ଶ ଓଡ଼ିଶା ବିଧାନ ସଭାର ସଭ୍ୟ
ରୀତା ସାହୁ

**ରୀତା ସାହୁ** (ଜନ୍ମ: ୧୬ ଜୁନ ୧୯୭୧) ଜଣେ ଓଡ଼ିଆ ରାଜନୀତିଜ୍ଞ । ସେ ୨୦୧୮ ମସିହାର ବିଜେପୁର ସାଧାରଣ ନିର୍ବାଚନରେ ବିଜୁ ଜନତା ଦଳର ପ୍ରତିନିଧି ଭାବରେ ଓଡ଼ିଶା ବିଧାନ ସଭାର ୧୫ଶ ସଭାକୁ ନିର୍ବାଚିତ ହୋଇଥିଲେ । ଭାରତୀୟ ଜାତୀୟ କଂଗ୍ରେସର ପ୍ରତିନିଧି ଭାବରେ ବିଜେପୁର ବିଧାନ ସଭା ନିର୍ବାଚନ ମଣ୍ଡଳୀର ବିଧାୟକ ଥିବା ତାଙ୍କ ପତି ସୁବଳ ସାହୁଙ୍କର ମୃତ୍ୟୁ ପରେ ସେଠାରେ ଉପ ନିର୍ବାଚନ ଅନୁଷ୍ଠିତ ହୋଇଥିଲା ଏବଂ ଏହି ନିର୍ବାଚନରେ ସେ ବିଜୁ ଜନତା ଦଳର ପାର୍ଥୀ ଭାବରେ ନିର୍ବାଚନ ଲଢ଼ି ବିଜୟୀ ହୋଇଥିଲେ । ଏହାପରେ ୨୦୧୯ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ବିଜେପୁରରୁ ନିର୍ବାଚିତ ବିଧାୟକ ନବୀନ ପଟ୍ଟନାୟକଙ୍କର ଇସ୍ତଫା ପରେ ହୋଇଥିବା ଉପ-ନିର୍ବାଚନରେ ରୀତାସାହୁ ପୁଣିଥରେ ବିଜେପୁର ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ଉପ-ନିର୍ବାଚନରେ ରୀତା ସାହୁ ୯୭,୯୯୦ ଖଣ୍ଡ ଭୋଟ ବ୍ୟବଧାନରେ ବିଜୟୀ ହୋଇଥିଲେ, ଯାହାକି ଓଡ଼ିଶା ବିଧାନ ସଭା ନିର୍ବାଚନ ଇତିହାସରେ ସର୍ବାଧିକ ଭୋଟ ବ୍ୟବଧାନ ଥିଲା ।

## ଜନ୍ମ ଓ ପରିବାର 
ରୀତା ସାହୁ ୧୯୭୧ ମସିହାର ଜୁନ ମାସ ୧୬ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଲକ୍ଷ୍ମୀ ନାରାୟଣ ମହାରଣା । ସୁବଳ ଭାରତୀୟ ଜାତୀୟ କଂଗ୍ରେସର ଜଣେ ସକ୍ରିୟ ନେତା ଭାବରେ ଓଡ଼ିଶା ରାଜନୀତିରେ ଥିଲେ । ସେ ୧୩ଶ, ୧୪ଶ ଓ ୧୫ଶ ଓଡ଼ିଶା ବିଧାନ ସଭାକୁ ବିଜେପୁର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇ ବିଧାୟକ ଭାବରେ କାର୍ଯ୍ୟ କରିଥିଲେ । ତାଙ୍କ ପତି ସୁବଳଙ୍କର ମୃତ୍ୟୁ ହେବାପରେ ବିଜେପୁର ବିଧାନ ସଭା ମଣ୍ଡଳୀର ବିଧାୟକ ଆସନ ଖାଲି ପଡ଼ିଥିଲା, ଫଳରେ ୨୦୧୮ ମସିହାରେ ସେଠାରେ ଉପ ନିର୍ବାଚନ ଅନୁଷ୍ଠିତ ହୋଇଥିଲା ।

ଏହି ଉପ ନିର୍ବାଚନ ଜରିଆରେ ରୀତା ରାଜନୀତିରେ ଯୋଗ ଦେଲେ ଏବଂ ବିଜୁ ଜନତା ଦଳର ପ୍ରତିନିଧି ଭାବରେ ସେ ଏହି ନିର୍ବାଚନ ଲଢ଼ିଥିଲେ । ଏହି ନିର୍ବାଚନ ପାଇଁ ବିଜୁ ଜନତା ଦଳ, ଭାରତୀୟ ଜନତା ପାର୍ଟି ଓ କଂଗ୍ରେସ ମଧ୍ୟରେ ବଡ଼ ଧରଣର ଲଢ଼େଇ ହୋଇଥିଲା । ନିର୍ବାଚନ ପ୍ରଚାରରେ ଥିବା ବିଜୁ ଜନତା ଦଳର ପ୍ରତିଷ୍ଠାତା ତଥା ଓଡ଼ିଶା ମୁଖ୍ୟମନ୍ତ୍ରୀ ନବୀନ ପଟ୍ଟନାୟକଙ୍କ ଉପରକୁ ଜୋତା ମାଡ଼ କରାଯାଇଥିଲା । ନିର୍ବାଚନ ପାଇଁ ବାହାର ରାଜ୍ୟରୁ ଟଙ୍କା ଆସିବା କଥା ମଧ୍ୟ ଅଭିଯୋଗ ହୋଇଥିଲା ଏବଂ କଳାଧନ ଆକାରରେ କିଛି ଗାଡ଼ିରୁ ମଧ୍ୟ ଟଙ୍କା ଜବଦ କରାଯାଇଥିଲା । ପ୍ରାୟ ସବୁ ପ୍ରଚାର ସଭାରେ ରାଜନୈତିକ ଦଳମାନେ ଅନ୍ୟକୁ ଦୋଷାରପ କରାଇଥିଲେ ଏବଂ ୨୮୧ଟି ନିର୍ବାଚନ କେନ୍ଦ୍ରରେ ଭୋଟ ଗ୍ରହଣ କରାଯାଇଥିଲା, ଯେଉଁଥିରୁ ୧୫୧ଟି କେନ୍ଦ୍ରରେ ଅଧିକ ସତର୍କତା ଅବଲମ୍ବନ କରାଯାଇଥିଲା । ଏହି ନିର୍ବାଚନରେ ସମୁଦାୟ ୧୪ ଜଣ ପ୍ରାର୍ଥୀ ନିର୍ବାଚନ ଲଢ଼ିଥିଲେ ।

ଏହି ନିର୍ବାଚନରେ ସମୁଦାୟ ୮୨.୧୭ ପ୍ରତିଶତ ମତଦାନ ହୋଇଥିଲା, ଯେଉଁଥିରୁ ରୀତା ତାଙ୍କର ନିକଟତମ ପ୍ରତିଦ୍ୱନ୍ଦୀ ଅଶୋକ ପାଣିଗ୍ରାହୀଙ୍କୁ ୪୧,୯୩୩ ଖଣ୍ଡ ଭୋଟରେ ପରାସ୍ତ କରିଥିଲେ । ଏହି ନିର୍ବାଚନରେ ବିଜୁ ଜନତା ଦଳ ସମୁଦାୟ ୧,୦୨,୮୭୧ ଖଣ୍ଡ ଭୋଟ ପାଇଥିଲା ଏବଂ ଭାରତୀୟ ଜନତା ପାର୍ଟି ଓ ଭାରତୀୟ ଜାତୀୟ କଂଗ୍ରେସ ଯଥାକ୍ରମେ ୬୯,୯୩୮ ଖଣ୍ଡ ଓ ୧୦,୨୭୪ ଖଣ୍ଡ ଭୋଟ ପାଇଥିଲେ । ଏହି ନିର୍ବାଚନ ଫଳାଫଳ ୨୦୧୯ ଓଡ଼ିଶା ସାଧାରଣ ନିର୍ବାଚନ ଉପରେ ପ୍ରଭାବ ପକାଇବ ବୋଲି ରାଜନୈତିକ ସମୀକ୍ଷକ ଏବଂ ନବୀନ ପଟ୍ଟନାୟକ ମତ ଦେଇଥିଲେ ।

୨୦୧୯ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ବିଜେପୁର ବିଧାନ ସଭା ନିର୍ବାଚନ ମଣ୍ଡଳୀରୁ ବିଜୟୀ ପ୍ରାର୍ଥୀ ନବୀନ ପଟ୍ଟନାୟକ ଏହି ଆସନରୁ ଇସ୍ତଫା ଦେଇଥିଲେ । ଏହାପରେ ଏହି ଆସନ ପାଇଁ ୨୧ ଅକ୍ଟୋବର ୨୦୧୯ରେ  ଉପ-ନିର୍ବାଚନ ଅନୁଷ୍ଠିତ ହୋଇଥିଲା । ଏହି ଉପନିର୍ବାଚନରେ ପୁଣିଥରେ ବିଜୁ ଜନତା ଦଳର ପ୍ରାର୍ଥୀ ଭାବରେ ରୀତା ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୧,୩୫,୯୫୭ ଖଣ୍ଡ ଭୋଟ ପାଇଥିଲେ । ଏହି ନିର୍ବାଚନରେ ରୀତା ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜେପି ପ୍ରାର୍ଥୀ ସନତଙ୍କୁ ୯୭,୯୯୦ ଖଣ୍ଡ ଭୋଟରେ ପରାସ୍ତ କରିଥିଲେ ।

## ଆଧାର 
ଶ୍ରେଣୀ:୧୯୭୧ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:୧୫ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ବିଜୁ ଜନତା ଦଳ ରାଜନେତା
ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ବିଜୁ ଜନତା ଦଳ ରାଜନେତା
ନିବେଦିତା ଜେନା

**ନିବେଦିତା ଜେନା** ହେଉଛନ୍ତି ଓଡ଼ିଆ ଏବଂ ହିନ୍ଦୀ ଭାଷାର ଜଣେ ନାଟକ ଏବଂ ଗଳ୍ପ ଲେଖିକା, ନାଟକ ନିର୍ଦ୍ଦେଶିକା ଏବଂ ନାଟକ ଅଭିନେତ୍ରୀ । ତାଙ୍କଦ୍ୱାରା ରଚିତ *ଚଇତୁ ହାଟ* ନାଟକ ପାଇଁ ତାଙ୍କୁ ୨୦୧୧ ମସିହାରେ ନାଟକ ଏବଂ ଏକାଙ୍କିକା ବିଭାଗରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପ୍ରଦାନ କରାଯାଇଥିଲା । କେନ୍ଦ୍ର ସାହିତ୍ୟ ଏକାଡେମୀର ପତ୍ରିକା 'ସମକାଳୀନ ଭାରତୀୟ ସାହିତ୍ୟ'ରେ ପ୍ରକାଶିତ ତାଙ୍କ ରଚିତ  'ପୁକାର୍' ନାଟକ ଭୋପାଳ, ଇନ୍ଦୋର, ଜୟପୁର, ଭିଲାଇ, ରାୟପୁର ଓ ଭୁବନେଶ୍ୱର ଆଦି ସ୍ଥାନରେ ଏକାଧିକବାର ଅଭିନୀତ ହୋଇଛି । ନାଟକ ଓ ଗଳ୍ପ ଭିନ୍ନ ସେ ଅନେକ କବିତା, ପ୍ରବନ୍ଧ ଓ ସମାଲୋଚନାର ସ୍ରଷ୍ଟା ।

## ବ୍ୟକ୍ତିଗତ ଜୀବନ 
ନିବେଦିତା ରାଉରକେଲାର ବାସିନ୍ଦା ଅଟନ୍ତି । ସେ ଏକ ପବ୍ଲିକ ସେକ୍ଟର ବ୍ୟାଙ୍କରେ କାର୍ଯ୍ୟରତ ।

## ପୁରସ୍କାର ଓ ସମ୍ମାନ 
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର (୨୦୧୧)
* ଫକୀର ମୋହନ ନାଟକ ସମ୍ମାନ (୨୦୧୭)

## ଆଧାର 
ଶ୍ରେଣୀ:ଆନ୍ତର୍ଜାତୀୟ ମାତୃଭାଷା ଦିବସ ଗଣସମ୍ପାଦନା ୨୦୧୯
ଶ୍ରେଣୀ:ସୁନ୍ଦରଗଡ଼ ଜିଲ୍ଲାର ଲୋକ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ସଞ୍ଚିତା ମହାନ୍ତି

**ସଞ୍ଚିତା ମହାନ୍ତି** (ଜନ୍ମ: ୧୭ ସେପ୍ଟେମ୍ବର ୧୯୫୮) ଜଣେ ଓଡ଼ିଆ ରାଜନୀତିଜ୍ଞ । ସେ ଭାରତୀୟ ଜନତା ପାର୍ଟିର ପ୍ରତିନିଧି ଭାବରେ ୨୦୦୪ ମସିହାର ଓଡ଼ିଶା ବିଧାନ ସଭା ନିର୍ବାଚନରେ କୋରାଇ ବିଧାନ ସଭା ନିର୍ବାଚନ ମଣ୍ଡଳୀରୁ ବିଧାୟିକା ହୋଇ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ଶିକ୍ଷା ଓ ପରିବାର 
ସଞ୍ଜିତା ମହାନ୍ତି ୧୯୫୮ ମସିହାର ସେପ୍ଟେମ୍ବର ୧୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଥିଲା ରାଜେନ୍ଦ୍ର କୁମାର ସିଂହ । ସେ ରାଷ୍ଟ୍ରିୟ ବିଜ୍ଞାନରେ ସ୍ନାତକୋତ୍ତର କରିଥିଲେ ଏବଂ ପରେ ଓଡ଼ିଶୀ ନୃତ୍ୟରେ ସ୍ନାତକତ୍ତୋର କରିଥିଲେ । ଏହି ବିଧାନ ସଭାରେ ସେ ଗୃହ ପର୍ଯ୍ୟଟନ ବିଭାଗ କମିଟି, ମହିଳା ଓ ଶିଶୁ ବିକାଶ କଲ୍ୟାଣ କମିଟି ଆଦିରେ ଜଣେ ସଭ୍ୟ ଭାବରେ କାର୍ଯ୍ୟ କରିଥିଲେ । 

ଏହାପରେ ସଞ୍ଚିତା ୨୦୦୯ ମସିହାରେ ଓଡ଼ିଶା ବିଧାନ ସଭା ପାଇଁ ହୋଇଥିବା  ସାଧାରଣ ନିର୍ବାଚନରେ ପୁଣିଥରେ କୋରାଇ ବିଧାନ ସଭା ନିର୍ବାଚନ ମଣ୍ଡଳୀରୁ ଭାରତୀୟ ଜନତା ପାର୍ଟିର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୬,୧୦୧ ଖଣ୍ଡ ଭୋଟ ପାଇ ୩ୟ ସ୍ଥାନରେ ଥିଲେ । ବିଜୁ ଜନତା ଦଳର ପ୍ରାର୍ଥୀ ପ୍ରୀତିରଞ୍ଜନ ଘଡ଼ାଇ ୬୧,୪୪୮ ଖଣ୍ଡ ଭୋଟ ପାଇଁ ବିଜୟୀ ହୋଇ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ଏବଂ ଭାରତୀୟ ଜାତୀୟ କଂଗ୍ରେସ ଦଳର ପ୍ରାର୍ଥୀ ହେମଲତା ଖୁଣ୍ଟିଆ ସମୁଦାୟ ୩୬,୩୩୬ ଖଣ୍ଡ ଭୋଟ ପାଇ ୨ୟ ସ୍ଥାନ ଥିଲେ । 

ପରବର୍ତ୍ତୀ ସମୟରେ ୨୦୧୪ ମସିହାରେ ଓଡ଼ିଶା ବିଧାନ ସଭା ପାଇଁ ହୋଇଥିବା ସାଧାରଣ ନିର୍ବାଚନରେ ସେ ଭାରତୀୟ ଜନତା ପାର୍ଟିର ପ୍ରାର୍ଥୀ ଭାବରେ କୋରେଇ ବିଧାନ ସଭା ଆସନରୁ ପୁଣିଥରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ମଧ୍ୟ ସେ ୩ୟ ସ୍ଥାନରେ ରହିଥିଲେ । ସଞ୍ଚିତା ସମୁଦାୟ ଭୋଟରୁ ମାତ୍ର ୧୫, ୭୬୧ ଖଣ୍ଡ ଭୋଟ ପାଇଥିଲେ । ଏହି ନିର୍ବାଚନ ମଣ୍ଡଳୀରୁ ବିଜୁ ଜନତା ଦଳର ବିଜୟୀ ପ୍ରାର୍ଥୀ ଆକାଶ ଦାସ ନାୟକ ସମୁଦାୟ ୭୩,୯୬୬ ଖଣ୍ଡ ଭୋଟ ପାଇଥିଲେ ଏବଂ ୨ୟ ସ୍ଥାନରେ ଥିବା ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ବିଶ୍ୱଜିତ ନାୟକ ସମୁଦାୟ ୩୧,୦୯୯ ଖଣ୍ଡ ଭୋଟ ପାଇଥିଲେ ।   

## ଆଧାର 
ଶ୍ରେଣୀ:୧୯୫୮ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:୧୩ଶ ଓଡ଼ିଶା ବିଧାନ ସଭାର ସଭ୍ୟ
ଉପେନ୍ଦ୍ର ପ୍ରସାଦ ମହାନ୍ତି

**ଉପେନ୍ଦ୍ର ପ୍ରସାଦ ମହାନ୍ତି** (୧୮୯୯-୧୯୭୮), ଓଡ଼ିଆ ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ଜଣେ ଓଡ଼ିଆ ସାହିତ୍ୟିକ ଥିଲେ । ସେ ନିଜ କବିତା ପୁସ୍ତକ *ଦିଲୀପ* ପାଇଁ ୧୯୫୮ ମସିହାରେ ଏହି ପୁରସ୍କାର ଲାଭ କରିଥିଲେ । ଉପେନ୍ଦ୍ର, ଭଦ୍ରକରେ ଜନ୍ମଗ୍ରହଣ କରିଥିଲେ । ତାଙ୍କ ପୈତୃକ ଗ୍ରାମ ହେଲା ଭଦ୍ରକର କୁଳମୁଳାଇ ଗ୍ରାମ । ତାଙ୍କ ପିତା ହେଲେ କବିଶେଖର ଚିନ୍ତାମଣି ମହାନ୍ତି । ଉପେନ୍ଦ୍ର ନିଜେ ବହୁ ଗଳ୍ପ, ଉପନ୍ୟାସ, କାବ୍ୟକବିତା ଲେଖିବା ସହ ନିଜ ପିତାଙ୍କର 'ଚିନ୍ତାମଣି ଗ୍ରନ୍ଥାବଳୀ' (୪ଖଣ୍ଡ, ୧୯୩୮-୧୯୪୨) ସଂପାଦନା କରିଛନ୍ତି । ଏହା ବ୍ୟତୀତ ସେ କେତୋଟି ପଠ୍ୟପୁସ୍ତକର ପ୍ରଣେତା ଅଟନ୍ତି ।

## ରଚନାବଳୀ 
* ଦେବୀ - ୧୯୩୦ (ସୋମନାଥ ମହାନ୍ତି) କାବ୍ୟ
* ଦିଲୀପ - ୧୯୫୮ (ସୋମନାଥ ମହାନ୍ତି)
* ଝରା ଶେଫାଳିର ମାଳା - ୧୯୫୯ (ସୋମନାଥ ମହାନ୍ତି)
* ପ୍ରଣୟ ପୀୟୂଷ - ୧୯୨୧ (ସୋମନାଥ ମହାନ୍ତି) କବିତା
* ମଧୁପର୍କ - ୧୯୨୦ (ସୋମନାଥ ମହାନ୍ତି) କବିତା
* ଗଳ୍ପବୀଥି - ୧୯୩୨ (ବାଣୀ ସାହିତ୍ୟ ମନ୍ଦିର) ଗଳ୍ପ
* ହରିଶଙ୍କର - ୧୯୪୭ (କଟକ ପବ୍ଲିଶିଙ୍ଗ୍ ହାଉସ) ସାମାଜିକ ଉପନ୍ୟାସ
* ରାଜରାଣୀ - ୧୯୩୦ (ସୋମନାଥ ମହାନ୍ତି) ବିଧବାବିବାହମୂଳକ ଉପନ୍ୟାସ
* ତ୍ୟକ୍ତା - ୧୯୩୫ (ବାଣୀ ସାହିତ୍ୟ ମନ୍ଦିର) ଉପନ୍ୟାସ
* ପୁନର୍ମିଳନ (ଉପନ୍ୟାସ)
* ପଞ୍ଚଶସ୍ୟ ୧୯୬୧ (ବାଣୀ ସାହିତ୍ୟ ମନ୍ଦିର) ଗଳ୍ପ
* କଥା କବିତା (ଶିକ୍ଷଣୀୟ କବିତା)
* କଥାକୁଞ୍ଜ (ଗଳ୍ପ)
* ବାଇଜା (ଗଳ୍ପ)
* ସନ୍ଧ୍ୟାଦୀପ (କବିତା)

## ସମ୍ମାନ ଓ ପୁରସ୍କାର 
* ଓଡ଼ିଆ ସାହିତ୍ୟ ଏକାଡେମୀ ପୁରସ୍କାର - ୧୯୫୮ ('ଦିଲୀପ' ପୁସ୍ତକ ପାଇଁ)

## ଆଧାର
ଶ୍ରେଣୀ:୧୮୯୯ ଜନ୍ମ
ଶ୍ରେଣୀ:୧୯୭୮ ମୃତ୍ୟୁ
ଶ୍ରେଣୀ:ଭଦ୍ରକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ କବି
ଡିଲଟାୟାଜେମ

**ଡିଲଟାୟାଜେମ** (ଇଂରାଜୀ ଭାଷାରେ **Diltiazem**, ଏକ ବିକ୍ରୟ ନାମ **କାର୍ଡ଼ିଜେମ**/ **Cardizem**) ଏକ କ୍ୟାଲସିଅମ ଚ୍ୟାନେଲ ବ୍ଲକର (calcium channel blocker ଔଷଧ ଯାହା ଉଚ୍ଚ ରକ୍ତଚାପ, ଆଞ୍ଜିନା (angina) ଓ କେତେକ ଅନିୟମିତ ହୃତ ସ୍ପନ୍ଦନ (heart arrhythmia) ରୋଗମାନଙ୍କର ଚିକିତ୍ସାରେ ଦିଆଯାଏ । ବିଟା ବ୍ଲକର (beta blocker) ବ୍ୟବ‌ହାର ସମ୍ଭବ ହେଉନଥିବା ହାଇପରଥାଇରଏଡିଜମ ରୋଗରେ ଏହା ଦିଆଯାଇପାରେ । 

ଧମନୀ (arteries) ମାନଙ୍କରେ ଥିବା ଅରୈଖିକ ମାଂସପେଶୀମାନଙ୍କୁ (smooth muscle) ଡିଲଟାୟାଜେମ ଶିଥିଳ କରିଦେବାରୁ ସେଗୁଡ଼ିକ ଖୋଲିଯାଏ ଓ ସ‌ହଜରେ ରକ୍ତ ସରବରାହ ଚାଲୁରହେ । ଧମନୀ ଓ ହୃତ୍‌ପିଣ୍ଡର ଜୀବକୋଷ ମଧ୍ୟକୁ କ୍ୟାଲସିଅମର ପ୍ରବେଶକୁ ଅବରୋଧ କରିଦିଏ । ଏହା ଚତୁର୍ଥ ଶ୍ରେଣୀର ଆଣ୍ଟିଆରିଦମିକ (class IV antiarrhythmic) ଔଷଧ । 
 

ସନ ୧୯୮୨ରେ ଡାକ୍ତରୀ ବ୍ୟବ‌ହାର ନିମନ୍ତେ ଯୁକ୍ତରାଷ୍ଟ୍ର ଆମେରିକାରେ ଡିଲଟାୟାଜେମ ସ୍ୱୀକୃତ ହୋଇଥିଲା । ସନ ୨୦୧୬ରେ ଏହାର ୧୨ ନିୟୁତ ପ୍ରେସକ୍ରିପସନ ହୋଇ ସର୍ବାଧିକ ପ୍ରେସକ୍ରିପସନ ତାଲିକାରେ ୬୩ତମ ସ୍ଥାନ ଅଧିକାର କରିଥିଲା । ଏହାର ଏକ ପରିବର୍ଦ୍ଧିତ ବିମୋଚନ ଔଷଧ ମଧ୍ୟ ମିଳେ (extended release formulation) ।
 
## ଆଧାର
## ବାହ୍ୟ ଲିଙ୍କ 
* U.S. National Library of Medicine: Drug Information Portal – Diltiazem

ଶ୍ରେଣୀ:ଚିକିତ୍ସା ବିଜ୍ଞାନ
ଶ୍ରେଣୀ:ଔଷଧ
ଉଷା ଦେବୀ

**ଉଷା ଦେବୀ** (ଜନ୍ମ: ୨୫ ଫେବୃଆରୀ ୧୯୫୨) ଜଣେ ଓଡ଼ିଆ ରାଜନୀତିଜ୍ଞ । ସେ ବିଜୁ ଜନତା ଦଳ ରାଜନୈତିକ ଦଳ ସହ ଓଡ଼ିଶା ରାଜନୀତିରେ ସକ୍ରିୟ ଅଛନ୍ତି । ସେ ୧୯୯୦ ମସିହାରେ ଚକିଟି ବିଧାନ ସଭା ନିର୍ବାଚନ ମଣ୍ଡଳୀରୁ ପ୍ରଥମଥର ପାଇଁ ଜଣେ ବିଧାୟିକା ଭାବରେ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହାପରେ ସେ ୨୦୦୦ ମସିହାରୁ ୧୨ଶ, ୧୩ଶ, ୧୪ଶ, ୧୫ଶ ଓ ୧୬ଶ ଓଡ଼ିଶା ବିଧାନ ସଭାକୁ ଲଗାତାର ୫ ଥର ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ଓଡ଼ିଶା ବିଧାନ ସଭାରେ ନବୀନ ପଟ୍ଟନାୟକଙ୍କର ମନ୍ତ୍ରୀମଣ୍ଡଳରେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଛନ୍ତି । ସେ ପ୍ରଥମେ ୨୦୧୧ ମସିହାରେ ୧୪ଶ ଓଡ଼ିଶା ବିଧାନ ସଭାରେ ସୂଚନା ବିଜ୍ଞାନ ଓ ପ୍ରଯୁକ୍ତିବିଦ୍ୟା ଏବଂ ବୟନଶିଳ୍ପ ଓ ହସ୍ତତନ୍ତ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ ଏବଂ ପରବର୍ତ୍ତୀ ସମୟରେ ସେ ବିଭିନ୍ନ ବିଭାଗର ମନ୍ତ୍ରୀ ଭାବରେ କାର୍ଯ୍ୟ କରିଥିଲେ ।

## ଜନ୍ମ, ପରିବାର ଓ ଶିକ୍ଷା 
ଉଷା ଦେବୀ ୧୯୫୨ ମସିହାର ଫେବ୍ରୁଆରୀ ମାସ ୨୫ ତାରିଖରେ ଜନ୍ମଗ୍ରହଣ କରିଥିଲେ ।

## ରାଜନୈତିକ ଜୀବନ 
ଉଷା ଦେବୀ ପ୍ରଥମ ଜନତା ଦଳ ସହ ମିଶି ଓଡ଼ିଶା ରାଜନୀତିରେ ସକ୍ରିୟ ହୋଇଥିଲେ । ସେ ୧୯୯୦ ମସିହାରେ ପ୍ରଥମଥର ପାଇଁ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୯୦ ମସିହାରେ ଉଷା ଦେବୀ ଜନତା ଦଳର ପ୍ରତିନିଧି ଭାବରେ ଚିକିଟି ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୧୯୯୦ ମସିହାରୁ ୧୯୯୫ ମସିହାଯାଏଁ ବିଧାନ ସଭାର କାର୍ଯ୍ୟକାଳ ଶେଷ ହେବାଯାଏଁ କାର୍ଯ୍ୟ କରିଥିଲେ ।

୧୯୯୫ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ପୁଣିଥରେ ଚକିଟି ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ; ଏହି ନିର୍ବାଚନରେ ସେ ପରାଜିତ ହୋଇଥିଲେ । ଏହାପରେ ଓଡ଼ିଶାରେ ବିଜୁ ଜନତା ଦଳର ଗଠନ ହେବା ପରେ ସେ ସେଥିରେ ଯୋଗ ଦେଲେ ଏବଂ ୨୦୦୦ ମସିହା ଓଡ଼ିଶା ବିଧାନ ସଭା ନିର୍ବାଚନରେ ସେ ପୁଣିଥରେ ଚିକିଟି ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୧୨ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।, ମହିଳା ଓ ଶିଶୁ ବିକାଶ କଲ୍ୟାଣ, ଦକ୍ଷତା ଓ କାରିଗରି ବିକାଶ ଆଦି ବିଭାଗର ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ ।

### ବିଧାନ ସଭା ସଭ୍ୟ ବିବରଣୀ 
## ଆଧାର 
ଶ୍ରେଣୀ:୧୯୫୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଗଞ୍ଜାମ ଜିଲ୍ଲାର ଲୋକ
ଶ୍ରେଣୀ:୧୦ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୨ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୩ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୪ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୫ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ଓଡ଼ିଆ ମହିଳା ରାଜନୀତିଜ୍ଞ
ଶ୍ରେଣୀ:ବିଜୁ ଜନତା ଦଳ ରାଜନେତା
ବାସୁଦେବ ସୁନାନୀ

**ବାସୁଦେବ ସୁନାନୀ** (ଜନ୍ମ : ୨୭ ସେପ୍ଟେମ୍ବର ୧୯୬୨), ଜଣେ ଭାରତୀୟ ଓଡ଼ିଆ କବି। ତାଙ୍କର କବିତା ସଂକଳନ *ବୋଧହୁଏ ଭଲ ପାଇବା ମୋତେ ଜଣା ନାହିଁ* ପାଇଁ ସେ ୨୦୧୪ ମସିହାରେ  ଓଡ଼ିଆ ସାହିତ୍ୟ ଏକାଡେମୀ ପୁରସ୍କାର ପାଇଥିଲେ। ତାଙ୍କ କବିତାରେ ଦଳିତ ଓ ଜାତି-ଶ୍ରେଣୀ ବିଷୟ ଓ ଦଳିତମାନଙ୍କ ସାଂସ୍କୃତିକ ଜୀବନ ପ୍ରତିଫଳିତ ହେଇଛି । ସେ କେନ୍ଦ୍ର ସରକାରଙ୍କ ପଶୁପାଳନ ବିଭାଗର ଡେପୁଟି କମିଶନର ଭାବରେ ଦିଲ୍ଲୀରେ ଚାକିରୀ କରନ୍ତି ।

## ରଚନାବଳୀ 
* *ଅସ୍ପୃଶ୍ୟ* (୨୦୦୧)
* *କରଡ଼ି ହାଟ* (୨୦୦୫, ଈଷାନ ଅଙ୍କିତ ପ୍ରକାଶିନୀ)
* *ଅଗଣାରେ ବତକ* (୨୦୦୮, ଈଷାନ ଅଙ୍କିତ ପ୍ରକାଶିନୀ)
* *ବାଡ଼ି କୁକୁଡା* (୨୦୦୯, ଈଷାନ ଅଙ୍କିତ ପ୍ରକାଶିନୀ)
* *ଦଳିତ ସଂସ୍କୃତିର ଇତିହାସ* (୨୦୦୯, ଈଷାନ ଅଙ୍କିତ ପ୍ରକାଶିନୀ)
* *ଛେଳିକଥା* (୨୦୦୯, ଈଷାନ ଅଙ୍କିତ ପ୍ରକାଶିନୀ)
* *କାଳିଆ ଉବାଚ* (୨୦୧୧, ସାହିତ୍ୟ ଶ୍ୱେତପଦ୍ମା)
* *ବୋଧହୁଏ ଭଲ ପାଇବା ମୋତେ ଜଣା ନାହିଁ* (୨୦୧୩, ସୃଜନୀ)
* *ପଡ଼ା ପୋଡ଼ି* (୨୦୧୪, ପକ୍ଷୀଘର ପ୍ରକାଶନୀ)
* *ଅନେକ କିଛି ଘଟିବାର ଅଛି*
* *ମହୁଲବଣ*

## ସମ୍ମାନ ଓ ପୁରସ୍କାର 
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର - ୨୦୧୪ (*ବୋଧହୁଏ ଭଲ ପାଇବା ମୋତେ ଜଣା ନାହିଁ* ପାଇଁ)

## ଆଧାର
## ବାହାର ଆଧାର 
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:୧୯୬୨ ଜନ୍ମ
ଶ୍ରେଣୀ:ଓଡ଼ିଆ କବି
ଶ୍ରେଣୀ:ଦଳିତ ଲେଖକ
ଶ୍ରେଣୀ:ବସନ୍ତ ମୁଦୁଲି କବିତା ପୁରସ୍କାର ସମ୍ମାନିତ
ଅକ୍ସିକୋଡୋନ

**ଅକ୍ସିକୋଡୋନ** (ଇଂରାଜୀ ଭାଷାରେ **Oxycodone**, ଏକ ବିକ୍ରୟ ନାମ **ଅକ୍ସିକୋଣ୍ଟିନ**/ **OxyContin**) ଏକ ଓପିଅଏଡ (opioid) ଔଷଧ ଯାହା ମଧ୍ୟମ ଓ ସାଂଘାତିକ ଧରଣ ଯନ୍ତ୍ରଣା (pain) ଲାଘବ ନିମନ୍ତେ ଦିଆଯାଏ । ଏହି ଔଷଧ ପାଟିରେ (by mouth) ଦିଆଯାଏ ଓ ଏହା ତୁରନ୍ତ ବିମୋଚନ (immediate release) ଓ ନିୟନ୍ତ୍ରିତ ବିମୋଚନ (controlled release) ଫର୍ମୁଲାରେ ମିଳେ । ଅନ୍ୟ ଔଷଧ ଯେପରିକି ପାରାସେଟାମୋଲ ବା ଆସ୍ପିରିନ ସାଥିରେ ମିଶ୍ରିତ ଔଷଧ (Combination product) ଆକାରରେ ମଧ୍ୟ ଏହା ମିଳେ । ସମ ପରିମାଣର ଅଫିମ (morphine) ଅପେକ୍ଷା ଏହା ୧.୫ଗୁଣା ପ୍ରଭାବ ପକାଇପାରେ ।
 

ଜର୍ମାନୀରେ ସନ ୧୯୧୬ରେ ପ୍ରଥମେ ଥିବେନରୁ (thebaine) ଅକ୍ସିକୋଡୋନ ପ୍ରସ୍ତୁତ କରାଯାଇଥିଲା ।    ଏହା ଜେନେରିକ ଔଷଧ ନାମରେ (generic medication) ବିକ୍ରୟ ହୁଏ । ସନ ୨୦୧୬ରେ ଏହାର ୧୪ ନିୟୁତ ପ୍ରେସକ୍ରିପସନ ହୋଇ ୫୪ତମ ସର୍ବାଧିକ ପ୍ରେସକ୍ରିପସନର ମାନ୍ୟତା ପାଇଥିଲା । ଏହା ଏକ ସାଧାରଣ ନିଶାଦ୍ରବ୍ୟ (drug of abuse) ଭାବରେ ବ୍ୟବ‌ହାର କରାଯାଏ ।

## ଆଧାର
## ଅଧିକ ପଢ଼ନ୍ତୁ
* 

ଶ୍ରେଣୀ:ଔଷଧ
ଶ୍ରେଣୀ:ଚିକିତ୍ସା ବିଜ୍ଞାନ
ମତଦାତା ସତ୍ୟାପିତ କାଗଜ ଜାଞ୍ଚ ଚିହ୍ନ

**ମତଦାତା ସତ୍ୟାପିତ କାଗଜ ଜାଞ୍ଚ ଚିହ୍ନ** (ଇଂରାଜୀ: Voter verifiable paper audit trail (VVPAT) or verifiable paper record (VPR)) ହେଉଛି ମତଦାତାମାନଙ୍କୁ ବ୍ୟାଲଟ ବିହୀନ ନିର୍ବାଚନୀ ପ୍ରକ୍ରିୟାରେ ଏକ ପ୍ରତିକ୍ରିୟା ଦେବାର ବ୍ୟବସ୍ଥା । ଏହାଦ୍ୱାରା ମତଦାତାମାନେ ସେମାନଙ୍କର ମତ ବା ଭୋଟ ଠିକ ଭାବରେ ସଂଗୃହିତ ହେଲା ବୋଲି ନିଶ୍ଚିତ ହୋଇଯାଆନ୍ତି । ଏଥିରୁ ଭୋଟିଂ ମେସିନରେ ଯଦି କିଛି ତ୍ରୁଟି ଥାଏ ତତକ୍ଷଣାତ ଜଣାପଡ଼ିଯାଇଥାଏ । ଏହି କାଗଜରେ ମତଦାତା ଭୋଟ ଦେଇଥିବା ପ୍ରାଥୀଙ୍କର ନାମ ଏବଂ ଚିହ୍ନ ରହିଥାଏ ।

ଇଭିଏମ ମେସିନଦ୍ୱାରା ଭୋଟ ଗଣନା ସମୟରେ ପ୍ରତି ନିର୍ବାଚନ ମଣ୍ଡଳୀର ୫ଟି ବୁଥରେ ଏହି କାଗଜ ଗଣନା କରିବାକୁ ସୁପ୍ରିମକୋର୍ଟ ନିର୍ବାଚନ କମିଶନକୁ ଆଦେଶ ଦେଇଥିଲେ ।

## ଆଧାର 
ଶ୍ରେଣୀ:ନିର୍ବାଚନ ବ୍ୟବସ୍ଥା
ଶ୍ରେଣୀ:ଭାରତର ନିର୍ବାଚନ
ଓଲାଞ୍ଜାପିନ

**ଓଲାଞ୍ଜାପିନ** (ଇଂରାଜୀ ଭାଷାରେ **Olanzapine**, ଏକ ବିକ୍ରୟ ନାମ **ଜାଇପ୍ରେକ୍ସ**/ **Zyprexa**) ଏକ ପ୍ରକାର ଅସ୍ୱାଭାବିକ ଆଣ୍ଟିସାଇକୋଟିକ ଔଷଧ ଯାହା ସିଜୋଫ୍ରେନିଆ ଓ ବାଇପୋଲାର ଡିଜଅଡର ରୋଗ ଚିକିତ୍ସାରେ ବ୍ୟବ‌ହୃତ କରାଯାଏ ।  ଏହା ଜେନେରିକ ଔଷଧ ନାମରେ (generic medication) ବିକ୍ରୟ ହୁଏ । ସନ ୨୦୧୬ରେ ଯୁକ୍ତରାଷ୍ଟ୍ର ଆମେରିକାରେ ଏହାର ୨ ନିୟୁତ ପ୍ରେସକ୍ରିପସନ ହୋଇଥିଲା ।
 
## ଆଧାର
## ବାହ୍ୟ ଲିଙ୍କ
* Zyprexa.com - official Zyprexa brand website from Eli Lilly and Company
* Zyprexa package insert
*